Q=3	C=1	SS=1	LS=1	PS=1	DC=0	LC=0	SD=0	BS=2	G0=111	G1=98	G2=47	DLID=az_RU	BODY=Гој Мүгәддәс Китаба әсасланан виҹданыныз сизә бәләдчилик етсин | Тәлим\nМәсиһә мәхсус јеткинлијә ҹан атын\nВиҹданыныз етибарлы бәләдчидир?\n«Иман јолунда дәјанәтли олун»\nЈеһованын әвәзолунмаз мәһәббәти\nЈеһованы севдијинизи ҝөстәрин\nLIFE STORY Һәјатымы зәнҝинләшдирән немәтләр\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Литва Маврики креолу Македонија Мексика жест дили Непал Нидерланд Норвеч Перу жест дили Самоа Сејшел креолу Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикујју кинјаруанда кирунди кисси кичуа (Имбабура) кореја крио ламба латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | сентјабр 2015\n«Бу ҝөстәришин мәгсәди одур ки, һамымызда сидги-үрәкдән ҝәлән, тәмиз виҹдандан... доған мәһәббәт олсун» (1 ТИМ. 1:5).\nНӘҒМӘ: 57, 48\nСағламлыгла бағлы мәсәләләрдә виҹдан һансы ролу ојнајыр?\nӘјләнҹә мәсәләсиндә виҹдан бизә неҹә бәләдчилик едә биләр?\nВиҹдан бизи һансы јахшы ишләрә тәшвиг едә биләр?\n1, 2. Виҹдан әнамыны бизә ким вериб вә бу әнама ҝөрә нә үчүн шүкүр етмәлијик?\nЈЕҺОВА АЛЛАҺ инсанлары ирадә азадлығы илә, јәни сечим етмәк азадлығы илә јарадыб. Аллаһ илк инсан ҹүтүнә, еләҹә дә онларын ҝәләҹәк нәсилләринә јахшы бир бәләдчи — виҹдан вериб. Виҹдан нәјин сәһв, нәјин дүз олдуғуну дејән дахили һиссдир. Әҝәр ону дүзҝүн ишләтсәк, онда о, бизә јахшы ишләр ҝөрмәјә, пис ишләрдән исә узаг дурмаға көмәк едә биләр. Беләликлә, виҹдан Аллаһын бизә олан мәһәббәтинин сүбутудур. Бәшәријјәтә виҹдан бәхш етмәклә Аллаһ һәм дә ҝөстәрмишди ки, инсанларын јахшы ишләр ҝөрмәсини истәјир.\n2 Бу ҝүн дә инсанларда виҹдан вар. (Ромалылара 2:14, 15 ајәләрини охујун.) Мүасир дөврдә чохлары Мүгәддәс Китаба зидд даврансалар да, јахшылыг едән, пислијә исә нифрәт едән инсанлар һәлә дә вар. Виҹдан бир чох инсанлары амансыз вәһшиликләр төрәтмәкдән сахлајыр. Тәсәввүр един, әҝәр һеч кәсин виҹданы олмасајды, дүнја нә көкә дүшәрди? Бу ҝүн ешитдијимиз пис хәбәрләр тоја ҝетмәли оларды. Шүкүр Онун бөјүклүјүнә, нә јахшы ки, О, бизә виҹдан вериб!\n3. Тәрбијә олунмуш виҹданын һансы фајдасы вар?\n3 Дүнјадакы инсанлардан фәргли олараг, Јеһованын халгы виҹданы тәрбијә етмәјин ваҹиб олдуғуну дүшүнүр. Онлар истәјирләр ки, виҹданларынын сәси Мүгәддәс Китабын һагг-наһаг, хејир-шәр мәфһуму илә узлашсын. Дүзҝүн тәрбијә олунмуш виҹдан мәсиһи јығынҹағына бөјүк фајда ҝәтирир. Лакин виҹданы тәрбијә етмәк вә ону әлдә рәһбәр тутмаг үчүн тәкҹә Мүгәддәс Китабы өјрәнмәк бәс еләмир. Мүгәддәс Китабда јахшы виҹдан иман вә мәһәббәтлә әлагәләндирилир. Һәвари Булус јазмышды: «Бу ҝөстәришин мәгсәди одур ки, һамымызда сидги-үрәкдән ҝәлән, тәмиз виҹдандан вә ријасыз имандан доған мәһәббәт олсун» (1 Тим. 1:5). Биз виҹданымызы тәрбијә етдикҹә вә онун сәсинә гулаг асдыгҹа Јеһоваја мәһәббәтимиз дәринләшәҹәк, иманымыз мөһкәмләнәҹәк. Бизим виҹданымыз руһани ҹәһәтдән нә дәрәҹәдә мөһкәм олдуғумузу, үрәјимизин вәзијјәтини вә Јеһованы нә гәдәр чох разы салмаг истәдијимизи бәлли едир. Бәли, дахилдән ҝәлән бу сәс бизим әслиндә неҹә инсан олдуғумузу ҝөстәрир.\n4. Виҹданымызы неҹә тәрбијә едә биләрик?\n4 Бәс виҹданымызы неҹә тәрбијә едә биләрик? Әсас етибарилә, Мүгәддәс Китабы мүнтәзәм сурәтдә вә дуа едәрәк мүталиә етмәклә, охудугларымызын үзәриндә дүшүнмәклә вә өјрәндикләримизи һәјатымызда тәтбиг етмәклә. Ајдындыр ки, бу, билик топламаг вә гајдалары өјрәнмәкдән даһа бөјүк мәна кәсб едир. Мүгәддәс Китабы мүталиә етдикҹә бизим Јеһова, Онун варлығы, сифәтләри вә нәләри севиб-севмәдији барәдә там тәсәввүрүмүз олаҹаг. Виҹданымыз Јеһова Аллаһын гајда-ганунлары илә һәмаһәнҝ олаҹаг. Биз виҹданымызы нә гәдәр чох тәрбијә етсәк, бир о гәдәр дә Јеһова Аллаһа бәнзәмәјә чалышаҹағыг.\n5. Бу мәгаләдә нәји арашдыраҹағыг?\n5 Бунунла белә биздә суал јарана биләр: «Јахшы тәрбијә олунмуш виҹдан гәрар верәркән бизә неҹә көмәк едә биләр? Һәмиманлыларымызын виҹданларына ујғун олараг вердикләри гәрарлара неҹә һөрмәт едә биләрик? Виҹдан бизи ҹанла-башла јахшы ишләр ҝөрмәјә неҹә тәшвиг едә биләр?» Бу суаллары јадда сахлајараг ҝәлин виҹданымызын јахшы бәләдчи ола биләҹәји үч саһәјә бахаг: 1) мүалиҹә, 2) әјләнҹә вә 3) тәблиғ иши.\n6. Мүалиҹә илә бағлы һансы гәрарлары вермәлијик?\n6 Мүгәддәс Китаб бизи зәрәрли ишләрдән узаг дурмаға вә јејиб-ичмәк кими мәсәләләрдә таразлы олмаға тәшвиг едир (Мәс. 23:20; 2 Кор. 7:1). Мүгәддәс Китаб принсипләрини тәтбиг едәрәк, һәтта гоҹалыға вә хәстәлијә бахмајараг, биз мүәјјән гәдәр сағламлығымызы горуја биләҹәјик. Бәзи әразиләрдә әнәнәви тибб вә диҝәр алтернатив мүалиҹә үсуллары әлчатандыр. Баҹы-гардашлар мүнтәзәм олараг филиаллара бу вә ја диҝәр мүалиҹә үсулу илә бағлы мәктуб јазыб сорушурлар: «Јеһованын хидмәтчиси өзүнү бу ҹүр мүалиҹә едә биләр?»\n7. Мүалиҹә илә бағлы һансы гәрары вермәлијик?\n7 Нә филиал комитәсинин, нә дә јығынҹаг ағсаггалларынын мәсиһинин јеринә, һәтта өзү буну хаһиш етсә белә, мүалиҹә илә бағлы гәрар вермәк ихтијары јохдур (Гал. 6:5). Сөзсүз ки, дүзҝүн гәрар гәбул етмәси үчүн ағсаггаллар һәмин адама Јеһованын бахышыны ачыгламалыдырлар. Мәсәлән, мәсиһи Мүгәддәс Китабын гандан узаг дурмаг әмрини јадда сахламалыдыр (Һәв. 15:29). Бу әмрә әсасән, халис ган вә ганын дөрд әсас компонентиндән истифадә едәрәк апарылан мүалиҹә јолверилмәздир. Буну билән мәсиһинин виҹданы онун һәтта бу компонентләрин кичик фраксијаларыны гәбул едиб-етмәмәсинә тәсир едә биләр *. Бәс мүалиҹә олунмағы планлашдыранда Мүгәддәс Китабын диҝәр мәсләһәтләри бизә неҹә бәләдчилик едә биләр?\n8. Филиппилиләрә 4:5 ајәси мүалиҹә илә бағлы мәсәләләрдә бизә неҹә көмәк едә биләр?\n8 Мәсәлләр 14:15 ајәсиндә дејилир: «Садәлөвһ һәр сөзә инанар, узагҝөрән һәр аддымыны өлчүб-бичәр». Бәзи хәстәликләрин мүалиҹәси јохдур. Буна ҝөрә дә ҝурултулу вәдләр верән, амма нәтиҹәси сүбут олунмајан мүалиҹә үсулларындан еһтијатлы олмалыјыг. Булус јазмышды: «Гој һамы сизи дәрракәли адам кими танысын» (Филип. 4:5). Дәрракәли олмаг бизи руһани ишләри арха плана атыб мүалиҹәјә һәддән артыг чох вахт сәрф етмәкдән чәкиндирәҹәк. Фикримиз-зикримиз өзүмүзү мүалиҹә етдирмәк олса, бу, худбинлијә ҝәтириб чыхарар (Филип. 2:4). Ән ваҹиби руһани ишләрдир, сағламлыг мәсәләсинә ҝәлдикдә исә биз дәрракәли олмалыјыг, чох шеј ҝөзләмәмәлијик. (Филиппилиләрә 1:10 ајәсини охујун.)\nӨз фикринизи башгаларына јеридирсиниз? (9-ҹу абзаса бахын)\n9. Ромалылара 14:13, 19 ајәләри сәһһәтлә бағлы гәрарларымыза неҹә тәсир едир вә нә арамыздакы сүлһү тәһлүкә алтына гоја биләр?\n9 Дәрракәли мәсиһи өз фикрини башгаларына јеритмәмәлидир. Авропа өлкәләринин бириндә бир әр-арвад мүәјјән пәһризи вә гида әлавәләрини ҹидд-ҹәһдлә реклам едирдиләр. Бәзи баҹы-гардашлар онларын сөзүнә ујдулар, диҝәрләри исә јох. Бир гәдәр сонра ҝөзләнилән нәтиҹә әлдә олунмадыгда баҹы-гардашлар арасына наразылыг дүшдү. Һәмин әр-арвадын өзләринин мүәјјән пәһризи сахламаға вә гида әлавәләрини гәбул етмәјә ихтијары вар иди. Амма мүалиҹәјә ҝөрә јығынҹагдакы сүлһү тәһлүкә алтына атмаг нә дәрәҹәдә дүзҝүн иди? Гәдим Ромадакы мәсиһиләр арасында бир ара бәзи гидаларла, мүәјјән ҝүнләрлә бағлы фикир ајрылығы мөвҹуд иди. Һәмин вахт һәвари Булус мүәјјән ҝүнләри гејд етмәклә бағлы онлара јазмышды: «Кимсә бир ҝүнү о бирисиндән ваҹиб сајыр, диҝәри үчүн исә бүтүн ҝүнләр ејнидир. Гој һәр кәс инандығы шејин доғру олуб-олмадығына там әмин олсун». Бәли, башгаларынын иманыны сарсытмамаг чох ваҹибдир. (Ромалылара 14:5, 13, 15, 19, 20 ајәләрини охујун.)\n10. Нәјә ҝөрә биз башгаларынын гәрарларына һөрмәтлә јанашмалыјыг? (Мәгаләнин әввәлиндәки шәклә бахын.)\n10 Әҝәр биз диндашымызын һансыса шәхси мәсәләдә виҹданына ујғун олараг вердији гәрары баша дүшә билмириксә, о дәгигә ону гынамамалы вә ја фикрини дәјишмәјә мәҹбур етмәмәлијик. Ола билсин, онун виҹданы һәлә зәифдир, һәлә тәрбијә олунмалыдыр вә јахуд мүәјјән мәсәләләрдә чох һәссасдыр (1 Кор. 8:11, 12). Диҝәр тәрәфдән, бәлкә, биз өзүмүз виҹданымызы јохламалыјыг, бәлкә, виҹданымызы илаһи принсипләрлә бир аз да тәрбијә етмәлијик? Мүалиҹә мә сәләсиндә һәр биримиз шәхсән гәрар вермәлијик вә бу гәрарын архасында дуран мәсулијјәти гәбул етмәлијик.\n11, 12. Әјләнҹә сечиминдә Мүгәддәс Китабын һансы мәсләһәтини јеринә јетирә биләрик?\n11 Јеһова Аллаһ инсанлары елә јарадыб ки, онлар әјләнҹәләрдән зөвг алыб фајдаланырлар. Сүлејман падшаһ ҝүлмәјин вә рәгс етмәјин өз вахты олдуғуну јазмышды (Ваиз 3:4). Анҹаг һәр әјләнҹә фајдалы, үрәкачан вә хош дејил. Әјләнҹәјә һәддән артыг чох вахт сәрт етмәк вә јахуд тез-тез әјләнмәк дүзҝүн дејил. Бизим виҹданымыз Јеһоваја мәгбул тәрздә әјләнмәјә вә ондан фајдаланмаға неҹә көмәк едә биләр?\n12 Мүгәддәс Китаб бизи «ҝүнаһлы бәдәнин әмәлләри» адланан бәзи һәрәкәтләрдән чәкиндирир. Бунлар «әхлагсызлыг, натәмизлик, азғынлыг, бүтпәрәстлик, ҹиндарлыг, әдавәт, мүнагишә, кин, гәзәб, нифаг, парчаланма, тәригәтчилик, пахыллыг, сәрхошлуг, кеф мәҹлисләри вә саирәдир». Һәвари Булус јазмышды ки, «белә ишләрлә мәшғул оланлар Аллаһын Падшаһлығына ҝирмәјәҹәкләр» (Гал. 5:19—21). Буна ујғун олараг, биз өзүмүзә суал верә биләрик: «Виҹданым мәни агрессивлији, рәгабәти, милләтчилији вә ја зоракылығы тәҹәссүм етдирән идман нөвләриндән гачмаға вадар едирми? Порнографик сәһнәләри олан вә ја әхлагсызлығы, сәрхошлуғу, јахуд да ҹиндарлығы јахшы шеј кими тәгдим едән филмләрә бахмаг истәјәндә виҹданым сусмур ки?»\n13. 1 Тимутијә 4:8 вә Мәсәлләр 13:20 ајәләриндә верилән мәсләһәтләр әјләнҹә мәсәләсиндә неҹә көмәк едә биләр?\n13 Һәмчинин Мүгәддәс Китабдакы принсипләр бизә әјләнҹә мәсәләсиндә виҹданымызы тәрбијә етмәјә көмәк едир. Бу принсипләрдән бири одур ки, физики мәшгин бир гәдәр фајдасы вар (1 Тим. 4:8). Чохлары ҝөрүр ки, мүнтәзәм олараг идманла мәшғул оланда сәһһәтләри јахшылашыр, ҝүмраһ олурлар. Бәс әҝәр биз башгалары илә бир јердә идман етмәк истәјириксә, кими ҝәлди сечәҹәјик? Мәсәлләр 13:20 ајәсиндә дејилир: «Һикмәтли илә отуруб-дуран һикмәтли олар, ахмагларла ајаглашан бәдбәхт олар». Ајдындыр ки, Мүгәддәс Китаба әсасән тәрбијә олунмуш виҹданымызы әлдә рәһбәр тутмаг вә әјләнҹә сечиминдә диггәтли олмаг чох ваҹибдир.\n14. Бир аилә Ромалылара 14:2—4 ајәләриндәки принсипи неҹә тәтбиг етмишди?\n14 Кристиан вә Даниелланын ики јенијетмә өвлады вар. Кристиан дејир: «Бир дәфә аиләви ибадәт ахшамында биз әјләнҹә барәдә сөһбәт едирдик. Һамымыз разылашдыг ки, бәзи әјләнҹәләр јахшыдыр, диҝәрләри исә мәсиһијә јарашмыр. Јахшы дост барәдә данышанда гызымын бири шикајәтләнди ки, мәктәбдә тәнәффүс вахты бәзи Шаһидләрин давранышы, онун фикринҹә, һеч дә дүзҝүн дејил вә онда елә һисс олур ки, о да онлар кими давранмалыдыр. Биз белә гәнаәтә ҝәлдик ки, һәр кәсин өз виҹданы вар вә нә етмәји, киминлә отуруб-дурмағы сечәркән биз виҹданымызын сәсинә гулаг асмалыјыг». (Ромалылара 14:2—4 ајәләрини охујун.)\nМүгәддәс Китаба әсасән тәрбијә олунмуш виҹдан сизә тәһлүкәләрдән гачмаға көмәк едәҹәк (14-ҹү абзаса бахын)\n15. Әјләнмәји планлашдыраркән Мәтта 6:33 ајәси бизә неҹә көмәк едә биләр?\n15 Әјләнҹә мәсәләси илә бағлы бир мәгам да вар: әјләнҹә илә нә вахт мәшғул олмаг лазымдыр? Сиз теократик ишләрдән, мәсәлән, јығынҹаг ҝөрүшләриндән, тәблиғдән вә мүталиәдән сонра асудә вахтларынызда әјләнҹә илә мәшғул олурсунуз, јохса әјләнҹәдән башыныз ајыланда теократик ишләрлә мәшғул олурсунуз? Нәјә үстүнлүк верирсиниз? Иса Мәсиһ демишди: «Падшаһлығы вә Аллаһын тәләб етдији салеһлији һәр шејдән үстүн тутун, онда бүтүн бунлар сизә вериләҹәк» (Мәт. 6:33). Вахтынызы планлашдыраркән виҹданыныз Исанын бу мәсләһәтини јадыныза салырмы?\nЈАХШЫ ИШЛӘРӘ ҸАН АТЫН\n16. Виҹданымыз бизи тәблиғ ишинә неҹә тәшвиг едир?\n16 Јахшы виҹдан бизи садәҹә ҝүнаһдан чәкиндирмир, о, бизи јахшы ишләр ҝөрмәјә сәсләјир. Јахшы ишләрин арасында ән ваҹиби ев-ев тәблиғ етмәк вә һәр фүрсәтдән истифадә едәрәк гејри-рәсми шаһидлик етмәкдир. Һәвари Булусун виҹданы ону бу ҹүр давранмаға сөвг едирди. О јазмышды: «Бу, мәним борҹумдур. Әҝәр тәблиғ етмирәмсә, вај һалыма!» (1 Кор. 9:16). Биз онун кими даврандыгҹа виҹданымыз бизимлә данышыб бизи дүзҝүн даврандығымыза әмин едәҹәк. Үстәлик, хош хәбәри тәблиғ едәндә биз сөһбәт етдијимиз инсанларын да виҹданына мүсбәт тәсир едирик. Һәвари Булус демишди: «Инсанлара һәгигәти ачыб Аллаһын гаршысында һәр инсанын виҹданы үчүн јахшы өрнәк олуруг» (2 Кор. 4:2).\n17. Бир ҝәнҹ баҹы өз виҹданына ујғун неҹә давранды?\n17 Жаклинин 16 јашы оланда бир дәфә биолоҝија дәрсиндә тәкамүл нәзәријјәси кечирилирди. О дејир: «Мәним виҹданым јол вермәди ки, дәрсдә адәтән олдуғу кими там иштирак едим. Мән тәкамүл нәзәријјәси илә разылаша билмәздим. Мүәллимә өз мөвгејими изаһ етдим. Мүәллим буну чох јахшы гаршылады вә ҝөзләмәдијим бир һалда, мәнә бүтүн синфин гаршысында јарадылыш мөвзусунда данышмағы тәклиф етди». Жаклин Мүгәддәс Китаб әсасында тәрбијә едилмиш виҹданынын сәсинә гулаг асыб она ујғун даврандығына ҝөрә чох севинирди. Сизин дә виҹданыныз сизи јахшы ишләр ҝөрмәјә тәшвиг едирми?\n18. Нәјә ҝөрә биз јахшы вә етибарлы виҹдана саһиб олмаг истәјирик?\n18 Бизим мәгсәдимиз Јеһованын ганунларына вә јолларына ујғун јашамагдыр. Бу мәсәләдә виҹданын бөјүк көмәји дәјә биләр. Биз мүнтәзәм олараг Аллаһын Кәламына баш вурсаг, орада тапдығымыз фикирләрин үзәриндә дүшүнсәк вә онлары һәјатымызда тәтбиг етсәк, виҹданымызы тәрбијә едәҹәјик. Белә олан һалда, виҹдан бизә мәсиһи һәјатында јахшы бәләдчи олаҹаг.\n^ абз. 7 «Өзүнүзү Аллаһын мәһәббәтиндә сахлајын» китабынын 215—218 сәһифәләринә бахын.\nҜӨЗӘТЧИ ГҮЛЛӘСИ (ТӘЛИМ НӘШРИ) сентјабр 2015


Q=10	C=10	SS=0	LS=0	PS=0	DC=0	LC=0	SD=0	BS=0	G0=16	G1=13	G2=7	DLID=az_RU	BODY=Мүгәддәс Китабын орижинал мәтни. Буну билмәк ваҹибдир\nМүгәддәс Китаб * диҝәр дини китаблардан фәргләнир. Бу китаб гәдәр әсрләр әрзиндә сајсыз-һесабсыз инсанын иманыны формалашдыран икинҹи бир китаб јохдур. Бунунла белә, Мүгәддәс Китаб ән чох тәдгиг олунан вә тәнгидләрә мәруз галан китабдыр.\nМәсәлән, бәзи алимләр әлимиздә олан Мүгәддәс Китабын орижинал нүсхәләрлә ејни олдуғуна шүбһә едирләр. Дини ишләр үзрә бир профессор дејир: «Биз орижинал мәтни дәгигликлә бәрпа етдијимизи әминликлә дејә билмәрик. Әлимиздә садәҹә сәһвләрлә долу нүсхәләр вар вә онларын бөјүк бир һиссәси орижинал мәтндән әсрләр сонра јазылыб вә тәбии ки, орижинал мәтнлә онларын арасында минләрлә фәрг вар».\nДиҝәр инсанлар исә мәхсус олдуглары динә ҝөрә Мүгәддәс Китаба етибар етмирләр. Фајзәл адлы бир нәфәрин аиләси ушаглыгдан она ашылајыб ки, Мүгәддәс Китаб Аллаһдан назил олса да, сонралар тәһриф олунуб. О дејир: «Буна ҝөрә дә инсанлар мәнимлә Мүгәддәс Китаб һагда сөһбәт едәндә онлара инанмағым ҝәлмир. Ахы онларын әлиндәки Мүгәддәс Китаб орижинал дејил. О дәјишдирилиб».\nМүгәддәс Китабын тәһриф олунуб-олунмадығыны билмәјимиз нә дәрәҹәдә ваҹибдир? Бу суалы ҹавабландырмаздан өнҹә нөвбәти суаллар үзәриндә дүшүнүн: Әҝәр әлиниздә олан Мүгәддәс Китабда ҝәләҹәклә бағлы јазылан вәдләрин орижинал мәтндә олуб-олмадығыны дәгиг билмәсәниз, бу вәдләрә етибар едә биләрсиниз? (Ромалылара 15:4). Әҝәр һазыркы Мүгәддәс Китаб көчүрүлән заман дәјишиклијә мәруз галмыш бир китаб олсајды, ибадәтлә, ишлә вә ја аилә һәјаты илә бағлы ваҹиб гәрарлар верәркән орадакы мәсләһәтләри әлдә рәһбәр тутардыныз?\nМүгәддәс Китабын орижинал әлјазмасы ҝүнүмүзә гәдәр ҝәлиб чатмаса да, сајы минләрлә олан гәдим нүсхәләрә үз тута биләрик. Бу нүсхәләр чүрүмәк, инсанлар тәрәфиндән мәһв едилмәк вә тәһриф олунмаг тәһлүкәси илә үзләшсә дә, дөврүмүзә кими неҹә ҝәлиб чыхыб? Онларын индијәдәк галмасы әлимиздә олан Мүгәддәс Китабын дәгиглијинә етибарымызы неҹә артырыр? Нөвбәти мәгаләләрдә Мүгәддәс Китабын кешмәкешли тарихи һагда охујараг бу суалларын ҹавабыны тапын.


Q=8	C=6	SS=0	LS=2	PS=0	DC=0	LC=0	SD=0	BS=2	G0=38	G1=32	G2=23	DLID=az_RU	BODY= Нәјә ҝөрә бүтүн алимләр вилајәти - фәгиһин ихтијары вә вәзифәләри барәсиндә хүсуси фәсил ачыб бәһс етмәмишләр? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa257\tArxiv kodu 7329\nБәзи алимләр өз китабларында вилајәти-фәгиһ һаггында хүсуси фәсил ачыб бәһс етмәмишдир. Чүнки бу мөвзуну ајдын вә шүбһәсиз бир мәсәләдән һесаб етмишләр. Белә ки һеч бир дәлил вә бәһсә еһтијаҹ билмәмишләр. Бунунла белә онлар өзлринин китабларынын мүхтәлиф бөлмәләриндә вилајәти-фәгһ бәһсиндә фәгиһин вәзифә вә шәнинә ишарәләр етмишләр.\nМүсәлманларын шәри еһтијаҹларын өдәмәк фәгиһләрин өһдәсиндә олдуғу вә онларын бир вәзифә кими бу ишлә мәшғул олдугларына ҝөрә бу барәдә хүсуси бәһс етмәмиш вә ән чох мүсәлманларын мүбтәла олдуглары мәсәләләрә тохунмушлар. Чүнки, сәфәвијјә һөкумәтинин тәшкилиндән әввәл, шиәләр һөкумәт мәсәләләринә о гәдәр дә мүбтәла дејилдиләр. Фәгиһләр дә һакимијјәт вә һакимин вәзифәләри барәсиндә јазмағы һансыса мәсәләһәт үзүндән чох ачыгламырдылар. Јалныз, бәзи јерләрдә мөминләри буна еһтијаҹы олан гәдәр бу мәсәләјә ишарәләр едирдиләр.\nШиә алимләринин јазарларына диггәт етдикдә ики мәсәлә ајдын олур:\n1. Бәзи фәгиһләр иддиа едирләр ки вилајәти-фәгиһ мәсәләси там иҹтимаи бир мәсәлә олуб бүтүн шиә фәгиһләринин иттифаг нәзәриндә лабүддүр. Бу да она ишарәдир ки әҝәр онлардан бәзиләри өз китабларында вилајәти-фәгиһ һаггында хүсуси бәһс ачмамышларса бу мәсәләнин онларын нәзәриндә мүсәлләм вә шүбһәсиз сабитдир. Һәмин сәбәбә ҝөрә бу һагда хүсуси бәһс етмәјә еһтијаҹ ҝөрмәјибләр.\nБундан әлавә, онлар өз китабларын мүхтәлиф бөлмәләринә вилајәти-фәгиһин вәзифләри вә шәни һаггында бәһсләр етмишләр. Әҝәр онлары хүсуси бир китабда ҹәм етсәк һеч дә мүсәтгил бир шәри фәслдән аз олмаз. Бу һагда, даһи алим Саһиб-Ҹәваһир јазыр: “Фәгиһләрин јазыларында башдан баша мүсәлманларын шәри мәсәләләрдә рәһбәрә мүраҹиәт етмәклә долудур. Шиә фәгиһләри исә чох јерләрдә вилајәти-фәгиһин рәһбәрлији вә ихтијары һаггында елми бәһсләр етмишләр.”\n2. Мүсәлманларын шәри еһтијаҹларыны өдәмәк фәгиһләрин өһдәсиндә олдуғу вә онларын, шәри вәзифә кими бу ишлә мәшғул олдугларына ҝөрә бу барәдә хүсуси бәһс етмәмиш вә ән чох мүсәлманларын мүбтәла олдуглары мәсәләләрә тохунмушлар. Чүнки, сәфәвијјә һөкумәтинин тәшкилиндән әввәл шиәләр һөкумәт мәсәләләринә о гәдәр дә мүбтәла дејилдиләр. Фәгиһләр дә һакимијјәт вә һакимин вәзифәләри барәсиндә јазмағы һансыса мәсәләһәт үзүндән чох ачыгламырдылыр. Јалныз, бәзи јерләрдә мөминләри буна еһтијаҹы олан гәдәр бу мәсәләјә ишарәләр едирдиләр. Имам Заманын (әҹ) бөјүк гејби дөврүндән та сәфәвијјә һөкумәтинин јаранмасына гәдәр јалныз Сејјид Мүртәза вә Шејх Тусини истисна етмәклә бүтүн фәгиһләр бу мөвзуда вилајәти фәгиһ бәһсинә чох тохунмуш вә тәсдиг етмишләр. Бәлкә дә, Сејјид Муртәзанын Али-Бутә һакимијјәти илә әлагәси вә Хаҹә Нәсир Шејх Тусинин исә Һалакухан һөкумәтиндә назирләрдән олмасы онлары бу мәсәләни чох да ачыгламаға вадар етмәјиб. Чүнки, онлар өзләри артыг һакимијјәтдә гәрар тутумушдулар вә мәрһум алим Кашифул-Ғитанын сөзләри илә десәк, онлар өзләри вилати-фәгиһ идиләр вә бу јолда зәманә һөкумәтинә мүлһәг олмагла гәрара алырлар ки һеч олмаса аз да олса, мүсәлманларын һаггынын риајәт олунмасында роллары олсун. Даһи алим Мүһәггиг Кәрәки дә Кашифул-Ғитанын бу тәһлилини зәманәнин шәраитинә ујғун олараг дүзҝүн гәбул едир вәу ики даһи алими – Сејјид Муртәза вә Хаҹә Нәсир шејх Тусини - вилајәти-фәгиһ мәсәләсинин ән көклү тәрәфдарларындан сајыр.\nИранда сәфәви һөкумәтинин тәшкили шәраити дәјишди. Тарихдә илк дәфә шиә һөкумәти тәшкил олунду. Бу һөкумәтин дә сәлтәнәти олмасы вә бәзи шиә фәгиһләри тәрәфиндән гәсбкар һесаб олунмасына бахмајараг, о заманкы шәраитдә, әсл исламын горунмасы, өлкәнин јаделли вә динсизләрин һүҹумундан мәнафе вә мәсләһәтинин һифзи јеҝанә јол сәфәви шаһларындан һимајәт етмәк иди. Һәмин мәсәләләр сәбәб олду ки, бир дәстә шиә руһани алимләр бирбаша бу шаһ һөкумәтилә сых әлагәјә ҝирдиләр.\nАјәтуллах Хумејни (рәһ) ҹәнабаларынын васитаси илә иран Ислам ҹумһуријјәтинин вүҹуда ҝәлмәси дә сәбәб олду ки вилајәти фәгиһ мәсәләсиндә мүхтәлиф мөвзуларда мүхтәлиф бәһсләр гаршыја чыхсын. О алим ки, бирбаша төвһид әһлинин вә әдаләт тәрафдарларынын бајрағыны әлиндә тутмушдур. Она ҝөрә дә бәһсимизмин бу гисмини, исламын мүасир ҹаһилијјәт вә зүлмәт әсриндә о даһи алимин һәјатвериҹи сөзләри илә сона чатдырырыг ки бујурур:\n“Виалјәти-фәгиһ бәһси тәзә бәһс дејил ки ону биз ҝәтирмиш олаг. Әксинә бу мәсәлә әввәлдән олуб. Мәрһум Мирзаи Ширазинин тәнбәки (түтүн-сигарет чәкмәк) һаггындакы һөкмү һөкумәт һөкмләриндән иди вә һамыја ондан итаәт етмәк ваҹиб иди. Бу һөкм, гәзавәт һөкмү дејилди ки мөвзусунда бир нечә нәфәр арасында ихтилаф олсун.Мәрһум Мирзаи Мүһәммәд Тәги Ширази ҹиһад һөкмү вемишди (әлбәттә заһидә мүдафиә үнваны илә) вә бүтүн алимләр она табе олдулар. Она ҝөрә ки һөкм, вилајәти-фәгиһин һөкумәт һөкмү иди. Неҹә ки нәгл едирләр мәрһум Кашифул-Ғита да бу мәсәләни тарихдә алимләрдән нәгл етмишдир. Мәрһум Нәраги дә Рәсулуллаһын (с) шәниндә олан иҹтимаи мәсәләләрин бөјүк гејб дөврүндә фәгиһин дә ихтијарында сабит олмасыны јазыр. Фәгиһ Наини дә јазыр: Бу мәсәлә, Имам Замандан (әҹ) Өмәр ибни Һәнзәлә васитәси илә нәгл етдији рәвајәтдән дә сабит олунур. Һәр һалда бу мәсәлә јени бир мәсәлә дејил. Биз бу мәсәләни чох шәхәләри илә бәһс етдик. Бу мөвзуда һөкумәт бәһсинә тохундуг вә мәсәләнин даһа да ајдын олмасындан өтрү сизләрин ихтијарында гојдуг ки, даһа чох мәлуматыныз олсун. Јохса, бу мөвзу һәмән мәсәләдир ки, әксәр алимләр бәһс етмиш вә анламышлыр. Биз әсл мәсәләни бәһс етдик вә лазымдыр ки индики нәсл јенидән бу мәсәләнин әтрафында фикр етсинләр вә дүзҝүн јолун әлә ҝәлмәсини өјрәнсинләр..” \n1. Мәһди Һадәви Теһрани, Вилајәт вә дијанәт, Мусәссеји фәрһәнҝи ханеји хирәд, Гум, икинҹи чап, 1380 шәмси или.\n Шејх Һәсән Нәҹәфи, Ҹәваһирул-кәлам, 15-ҹи ҹилд, сәһ-422 вә 21-ҹи ҹилд, сәһ-395.\n Мәсәлән, мәрһум шејх Муфид бу бәһсдә гыса бәһс етмәсинә бахмајараг вилајәти-фәгиһ мәсәләсини там шәкилдә тәсдиг вә гәбул едир.\n Мәһәггиг Кәрәкинин “ Гәваид” китабына һашијәси, әлјазма сәһ-36.\n Ајәтуллаһ Хумејни, Виајәти-фәгиһ, сәһ-173.\n3667 پیشینه تاریخی ولایت فقیه 2010/02/04\n4014 پیشینه تاریخی ولایت فقیه 2010/02/06\n4575 Nizamlar hüquq və əhkam 2007/09/01\n7543 Nizamlar hüquq və əhkam 2007/09/01\n: Comment se fait-il que tous les oulémas n'on consacré un chapitre particulier à la question de Velayat-e Faghih et ses prérogatives ?\n3516 Nizamlar hüquq və əhkam 2008/04/21\n4081 Məsumların (Əleyhimussəlam) sirəsi\n4151 غدیر خم\n8376 Əməli əxlaq\n3224 Zəkat və sədəqələr\n3520 Qədim kəlam\n4385 تاريخ کلام\n4068 خوراکی های صنعتی\n120386 Nizamlar hüquq və əhkam\n91616 Əməli əxlaq\n55319 Nizamlar hüquq və əhkam\n53347 Nizamlar hüquq və əhkam\n37851 Hədis elmləri\n26855 Əxlaq fəlsəfəsi\n26681 Nizamlar hüquq və əhkam\n26224 Nizamlar hüquq və əhkam\n25280 Təzə kəlam


Q=7	C=5	SS=3	LS=1	PS=0	DC=0	LC=0	SD=0	BS=1	G0=36	G1=26	G2=12	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај гуҹарат гырғыз еве ермәни естон зулу иврит илок инҝилис исланд испан италјан каннада каонде кикујју кинјаруанда кирунди кореја коса латыш лингала лози лувале малагаси малајалам маратһ маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил тви телугу тигре ток-писин тсонга түрк урду фин франсыз хорват чех чибемба читонга чичева јапон јунан ҝүрҹү һилигајнон һинд әрәб\nЕлектрон ојунларына даданан Ҹени адлы бир гадын дејир: «Мән ҝүндә сәккиз саат ојун ојнајырам вә бу, һәгигәтән дә, реал проблемә чеврилиб».\nДенис адлы бир киши өзүнә сөз вермишди ки, једди ҝүн әрзиндә електрон ҹиһазларына әл дәјмәјәҹәк вә Интернетә ҝирмәјәҹәк. Амма о, 40 саатдан артыг дөзә билмәди.\nҸени илә Денис һеч дә јенијетмә дејилләр. Ҹенинин 40 јашы вар вә о, дөрд ушаг анасыдыр. Денисин исә 49 јашы вар.\nБӘС сиз рәгәмсал технолоҝијадан истифадә едирсиниз? * Чохларыныз «һә» дејә ҹаваб верәҹәксиниз вә ајдындыр нәјә ҝөрә. Чүнки рәгәмсал технолоҝија иш вә сосиал һәјатда, еләҹә дә әјләнҹәдә үмдә јер тутур.\nЛакин Ҹени илә Денис кими бир чохлары електрон ҹиһазлардан гопа билмирләр. Мәсәлән, 20 јашлы Никол дејир: «Дүздүр, буну демәкдән зәһләм ҝедир, амма телефонум мәним ән јахын достумдур. Бүтүн ҝүнү мәнимләдир. Телефон тутмајан јердә оланда дәли олурам. Јарым саатдан сонра месажлары јохлаја билмәсәм үрәјим партлајар. Бәли, бу, бир аз ҝүлүнҹ сәсләнир!»\nБәзиләри һәтта бүтүн ҝеҹәни месаж ҝәлиб-ҝәлмәдијини, һабелә јениликләрин олуб-олмадығыны јохлајырлар. Онлар ҹиһазларындан ајры дүшәндә, өзләринә јер тапа билмирләр. Бәзи алимләр бу ҹүр давранышы асылылыг адландырыр. Бу асылылыг онларда ја бүтүн рәгәмсал технолоҝијаја, ја сырф Интернетә, ја да смартфон кими ҹиһазлара јараныр. Диҝәрләри исә буну «асылылыг» адландырмаға тәрәддүд едирләр вә бу ҹүр давранышы проблематик вә вәрдиш кими сөзләрлә изаһ едирләр.\nБуна нә ад верилир верилсин, рәгәмсал технолоҝијалардан дүзҝүн истифадә етмәјәндә баша бәла олур. Бәзи һалларда исә бу, аилә үзвләри арасында сәдд јарадыр. Мәсәлән, 20 јашлы гыз шикајәтләнир: «Атам һәјатымда нәләрин баш вердијиндән бихәбәрдир. О, гонаг отағында отурур вә мәнимлә даныша-даныша е-маилдә јазышыр. Телефону бир дәгигә дә олсун әлиндән јерә гојмур. Атам јәгин ки, мәним үчүн нараһат олур, амма бәзән бу, һеч дә һисс олунмур».\nБу дәрдин мүалиҹәси\nЕлектрон ҹиһазлара асылылыгдан јаха гуртармаг үчүн Чиндә, Шимали Корејада, Бирләшмиш Краллыгда вә Бирләшмиш Штатларда мүалиҹә мәркәзләри ачылыб. Орада мүалиҹә алан шәхсләр бир нечә ҝүн Интернетдән вә електрон ҹиһазлардан тәҹрид олунурлар. Ҝәлин Бред адлы ҹаван бир оғланын нүмунәсинә бахаг. Бир вахтлар Бред ҝүнүн дүз 16 саатыны онлајн ојун ојнајырды. О бөлүшүр: «Интернетдә оланда мән, санки, јүксәк дозалы дәрманын тәсири алтында олурдум». Бред мүалиҹә мәркәзинә јохланмаға ҝедән вахт онун артыг нә иши, нә дә достлары вар иди, тәмизлијинә дә фикир вермирди. Бәс бу сәвијјәјә ҝәлиб чатмамаг үчүн нә етмәк олар?\nКОМПҮТЕР ТЕХНОЛОҜИЈАСЫНДАН СИЗ НӘ ГӘДӘР ИСТИФАДӘ ЕДИРСИНИЗ? Технолоҝијанын сизин һәјатыныза нә дәрәҹәдә тәсир етдијини мүәјјәнләшдирин. Нөвбәти суаллары өзүнүзә верин.\nИнтернетә ҝирә билмәјәндә вә ја електрон ҹиһазымдан мүәјјән сәбәбләрә ҝөрә истифадә едә билмәјәндә һәддән артыг нараһат олуб һәтта өзүмдән чыхырам?\nИнтернетдән вә ја електрон ҹиһазлардан гојдуғум вахтдан артыг истифадә едирәм?\nҜәлән месажлары охумаг үчүн јухума һарам гатырам?\nТехнолоҝија уҹбатындан аиләмдән сојумушам? Бәс аилә үзвләрим бу суала вердијим ҹавабла разылашаҹаглар?\nӘҝәр компүтер уҹбатындан даһа ваҹиб шејләрә, о ҹүмләдән аиләнизә вә диҝәр мәсулијјәтләринизә башдансовду јанашырсынызса, онда дәјишиклик етмәјин там вахтыдыр (Филиппилиләрә 1:10). Бәс буну неҹә етмәк олар?\nКОНКРЕТ ВАХТ ГОЈУН. Ән хејирли шејин дә ифраты зијан ҝәтирир. Беләҹә, компүтер технолоҝијасыны иш вә ја әјләнҹә үчүн истифадә едәндә нә гәдәр истифадә едәҹәјинизә даир вахт гојун, сонра исә буна риајәт един.\nТөвсијә. Аилә үзвүнүздән вә ја достунуздан јардым истәјин. Аллаһын Кәламында јазылыб: «Ики нәфәр бир нәфәрдән јахшыдыр... Әҝәр бири јыхылса, диҝәри јолдашыны галдыраҹаг» (Ваиз 4:9, 10).\nЈол вермәјин ки, мараг «асылылыға» кечсин\nЈени ҹиһазлар сајәсиндә мәлуматы асанлыгла вә вахт итирмәдән әлдә едиб өтүрмәк мүмкүн олдугҹа онлары дүзҝүн истифадә етмәјәнләрин сајы да артаҹаг. Јол вермәјин ки, мараг «асылылыға» кечсин. Вахтымызын гәдрини билсәк, компүтер технолоҝијасындан сәһв истифадә етмәјәҹәјик (Ефеслиләрә 5:16).\n^ абз. 5 Бу мәгаләдә «рәгәмсал технолоҝија» дејилдикдә информасијаны, о ҹүмләдән е-маилләри, телефон зәнҝләрини, СМС-ләри, видеолары, мусигиләри, ојунлары вә шәкилләри гәбул едиб өтүрән електрон ҹиһазлар нәзәрдә тутулур.\nНәзакәтсизлик нәдир: достунла сөһбәти кәсиб месажы охумаг, јохса месажа әһәмијјәт вермәјиб сөһбәтә давам етмәк?


Q=15	C=0	SS=0	LS=15	PS=0	DC=0	LC=0	SD=0	BS=2	G0=12	G1=10	G2=5	DLID=az_RU	BODY=Мүгәддәс Он Ҝүн, Фәҹр Ҝүнләри\nГумда Фәҹр Ҝүнләринин башланмасы мүнасибәтилә Имам Хомејнинин евиндә мәрасим гејд едилди - Фото\nFevral 1, 2018 - 8:23 PM\nБу ҝүн, сәһәр радәләриндә, һәзрәт Фатимәи Мәсумәин (әлејһи сәлам) һәрәминдә јерләшән Имам Хомејни (рәһмәтуллаһи әлејһа) адына сәһндә гејд едилән мәрасимдән сонра вахтилә һәзрәт Имам Хомејнинин Гум шәһәриндә кирајә галдығы евә (һазырда Имам Хомејнин музејнә чеврилиб) ҝүлләр ҝәтирилиб.\nYanvar 9, 2018 - 10:54 PM\nАлманијада “Һүсејн Кимдир?” тәшкилатынын үзвләри ганларыны һәдијјә етдиләр – Фото\nNoyabr 30, 2017 - 6:59 PM\nГејд едәк ки, “Һүсејн Кимдир?” тәшкилаты бу ҝүнә кими 40 нөв Аллаһын севдији јениликчи фәалијјәтләри һәјата кечирибләр.\nИмамәт Сәмасынын 11-ҹи Улдузу\nГум шәһәриндә Имам Һәсән Әсҝәринин (ә) шәһадәти мүнасибәтилә јүрүш кечирилди - Фото\nNoyabr 27, 2017 - 10:48 PM\nҺәзрәт Мәсумәнин (сәламуллаһи әлејһа) һәрәминдә хидмәтчиләрин вә шәһәр әһалисинин иштиракы илә издиһамлы матәм јүрүшү тәшкил олунуб.\nБүтүн дүнја Мүсәлманлары кими Танзанијанын Кибаһа шәһәриндә јерләшән Һәзрәт Вәлијји Әср (ә) адына Бөјүк Маариф Мәркәзи дә, өз нөвбәсиндә әза мәрасими тәшкил едәрәк матәмә гәрг олублар.\nВјачеслав Матузов Әрбәин јүрүшүнә гатылма сәбәби кими өзүнүн шиәлијә мүнасибәтини белә ачыглады: “О мөвгедән чыхыш едирәм ки, американлар вә исраиллиләр шиәлијә гаршы сијаси интригалар апармагдадырлар. Бу ҝүн онларын Јахын Шәргдәки әсас фәалијјәти шиәлијә гаршы јөнәлмишдир. Сәудијјә Әрәбистаныны Иран, Сурија вә Ливанла тоггушдурмаг истәјирләр. 11 сентјабрдан сонра американлар Ислам дүнјасыны мәһв етмәк үчүн ИШИД-и јаратдылар. Амма шиәләрин әзми сајәсиндә американлар Сурија вә Ирагда мәғлуб олдулар”.\nИмам Садиг (ә) нәгл едир: “Һәзрәт Имам Һәсән (ә) өз әһли-бејтинә белә бујурмушду: “Мән Пејғәмбәр (с) кими зәһәрлә шәһид олаҹағам”. Вә сорушурлар ки, бу иши ким ҝөрәҹәкдир? Һәзрәт бујурур: Бу иши һәјат јолдашым Ҹөдә - Әшәс ибни Гејсин гызы ҝөрәҹәкдир...”\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Имам Һүсејн (әлејһи сәлам) ашигләринин јүрүшү давам едир...\nАлександр Дугин: “...Дүнјанын мәнәви вә Илаһи Ингилаба еһтијаҹы вар. Неҹә ки, Иранда Ислам Ингилабы баш вериб. Биз провослоав христианлар олараг белә бир мәнәви дирчәлишин ардынҹајыг…”\nМүгәддәс Ҹәмкәран Мәсҹиди тәрәфиндән гурашдырылан Мокәбдә тәмәннасыз олараг зәвварлара һәр ҹүр хидмәт ҝөстәрилир. Белә бир хидмәтләрдән бири дә, Имам Һүсејн (әлејһи сәлам) зәвварларына Гурани Кәрими топлум сүрәтдә охујараг тамамламағы нәсиб етмәкдир.\nИмам Садигдән (ә) сорушдулар: "Имам Һүсејни (ә) зијарәт етмәк үчүн хүсуси вахт вардыр ки, башга вахтлардан даһа үстүн олсун?” О һәзрәт бујурду: "Һәр заман о һәзрәти зијарәт етмәјә тәләсин. Чүнки о һәзрәти зијарәт етмәк хејир ҝәтирәр вә һәр кәс ону даһа чох зијарәт етсә, даһа чох хејир әлдә едәр...”\nЈол боју касыб вә садә һәјат тәрзи јашајан гонапәрвәр Ираг халгы Имам Һүсејн јолунда сон гәпикләриндән белә кечәрәк Әрбәин зәвварларынын хидмәтиндә тәмәннасыз дурурлар...\nОнлар өз јахынлары вә мәһрәмләри илә бирликдә бу мүгәддәс сәфәр чыхыблар.


Q=0	C=0	SS=0	LS=0	PS=0	DC=0	LC=0	SD=0	BS=1	G0=10	G1=8	G2=4	DLID=az_RU	BODY=04 Ијул 2014\nПрокурор Һәсән Һүсејнлијә 7 ил һәбс ҹәзасы истәди\nИјулун 4-дә Ҝәнҹәнин Низами Рајон Мәһкәмәсиндә “Камил Вәтәндаш” Маарифләндирмә Мәркәзинин рәһбәри Һәсән Һүсејнлинин иши үзрә просес давам едиб.\nҺәсән Һүсејнлијә силаһ тәтбиг етмәклә хулиганлыг вә ганунсуз олараг сојуг силаһ ҝәздирмә иттиһамы ирәли сүрүлүб.\nГҺТ рәһбәри гејд едир ки, бу ил мартын 31-дә она гаршы тәхрибат олуб. Онун сөзләринә ҝөрә, Ҝәнҹәдә, Мәркәзи Почтун јахынлығында 35-40 јашларында бир адам (Ҝәнҹә сакини Арзу Гәһрәманов) она јахынлашараг сөз атыб, сөјүш сөјүб, даһа сонра ҝүҹ тәтбиг едиб. Елә һәмин ҝүн полисә үз тутан Арзу Гәһрәманов Һәсән Һүсејнлинин ону бычагла вурдуғуну иддиа едиб.\nВәкил Елчин Садыгов билдириб ки, буҝүнкү просесдә дөвләт иттиһамчысы Һәсән Һүсејнлинин 7 ил азадлыгдан мәһрум едилмәси тәклифи вериб: “Чыхыша һазырлашмаг үчүн вахт истәдик. Ијулун 11-нә гәдәр вахт верилди. Нөвбәти иҹласда вәкилләр чыхыш едәҹәк. Һәсән Һүсејнли дә сон сөзүнү һәмин ҝүн десә, һөкм охуна биләр”.\nЕлчин Садыгов әлавә едиб ки, Һәсән Һүсејнлијә гаршы ирәли сүрүлмүш иттиһам өз тәсдигини тапмајыб: “Һәсән Һүсејнлинин ҹинајәт төрәтмәси илә бағлы һеч бир сүбут јохдур. Истинтагын мәһкәмәјә тәгдим етдији сүбутлар арасында кәскин зиддијјәтләр вар. Просесдә шаһидләр бир-биринин ифадәсини тәкзиб едирди. Бычағын кимә мәхсус олмасы илә бағлы истинтаг органында һеч бир сүбут јохдур. Һесаб едирик ки, прокурорлуғун ачыг-ашкар сүбут олмадан Һәсән Һүсејнлијә белә ағыр ҹәза истәмәсиндә бөјүк бир сифариш вар. Һәсән Һүсејнлини ҹәмијјәтдән тәҹрид етмәк истәјирләр”./медиафорум/\n1820 дәфә бахылыб


Q=14	C=10	SS=5	LS=5	PS=0	DC=1	LC=0	SD=0	BS=5	G0=15	G1=12	G2=3	DLID=az_RU	BODY=Сәһвими неҹә дүзәлдим?\nДИЛИ: Aзәрбајҹан (кирил әлифбасы) Јава дили Јапонија жест дили Австралија жест дили Азәрбајҹан (латын әлифбасы) Америка жест дили Арҝентина жест дили Белиз креолу Боливија жест дили Британија жест дили Валенсија Венесуела жест дили Вјетнам Галисија дили Гвинеа-Биссау креолу Данимарка Еквадор жест дили Зимбабве жест дили Индонезија Исвеч Италија жест дили Камбоҹа Квебек жест дили Кирибати Колумбија жест дили Конго Кореја жест дили Литва Маврики креолу Македонија Малта Маршалл Маҹарыстан жест дили Мексика жест дили Мјанма Непал Ниас Нидерланд Ниҝериа пиҹини Норвеч Палау Парагвај жест дили Перу жест дили Полша жест дили Понапе Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) аббеј абуи абхаз адангме албан алман алур аракуан ассам аттие африкаанс ачоли ајмара бамана баса (Камерун) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуере гуҹарат гырғыз дамара дајак (нгаҹу) дигорон дреһу дхолуо еве едо ермәни естон ефик занде зулу ибан ибанаг ибинда ибо иврит илок инҝилис ирланд исоко испан италјан кабил кабовердиану какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге киче кичуа (Имбабура) кичуа (Пастаса) кичуа (Чимборасо) конкани (латын) кореја коса крио куангали куанјама күсаије ламба латыш ленҹе лингала лози ломве луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мизо михе монгол навахо науатл (Хуастека) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин отоми (Мескитал вадиси) пангасинан папјаменто (Аруба) папјаменто (Күрасао) пиҹин (Камерун) полјак португал португал (португал) пәнҹаб пәнҹаб (шаһмуһи) ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тандрој тараски татар таҹик тви телугу тетела тетум (Дили) тзелтал тив тлапанек тораҹа тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) фарс фин фон франсыз хорват чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуваш шона јакоуба јао јапон јоруба јунан ҝүрҹү ҹола Һаити креолу һауса һереро һилигајнон һинд һири-моту әрәб өзбәк\nСәһвләрини бојнуна алсан, һамы сәни мәсулијјәтли вә етибарлы инсан кими таныјаҹаг.\nБелә бир сәһнәни тәсәввүр ет: Тејмур достлары илә ојнајанда топла гоншунун шүшәсини сындырыр.\nТејмурун јериндә олсајдын, нә едәрдин?\nСӘНИН ҮЧ СЕЧИМИН ВАР:\nБ. Ҝүнаһы башгасынын үстүнә атардын.\nВ. Һәр шеји гоншуја данышыб, вурдуғун зәрәри өдәмәји тәклиф едәрдин.\nОла билсин, А вариантыны сечәрдин. Амма истәр шүшә сынсын, истәрсә дә башга бир шеј баш версин, сәһвини бојнуна алмағын сәнин хејринә олаҹаг.\nСӘҺВИНИ БОЈНУНА АЛМАҒЫН ҮЧҮН ҮЧ СӘБӘБ ВАР\nБу, дүзҝүн һәрәкәтдир.\nИнсан сәһвини бојнуна аланда ону бағышламаг даһа асан олур.\nМүгәддәс Китабда дејилир: «Ҝүнаһларыны өрт-басдыр едән хејир тапмаз, ҝүнаһыны бојнуна алыб ондан әл чәкәнә рәһм едиләр» (Мәсәлләр 28:13).\nӘн әсасы, Аллаһы разы салырсан.\n20 јашы олан Көнүл адлы бир гыз ҹәримә талонуну алдығыны атасындан ҝизләтмәјә чалышырды. Тәбии ки, буну өмрүнүн ахырына кими ҝизләдә билмәзди. Көнүл дејир: «Тәхминән бир ил сонра атам ҹәримә талонуну ҝөрдү. Өз башыма иш ачдым!»\nДәрс. Көнүл дејир: «Сәһвләри ҝизләтмәк вәзијјәти даһа да чәтинләшдирир. Онсуз да ҝеҹ-тез сәһвләринә ҝөрә ҹаваб вермәли олаҹагсан!»\nСӘҺВЛӘРИНДӘН НЕҸӘ ДӘРС ҜӨТҮРӘ БИЛӘРСӘН?\nМүгәддәс Китабда дејилир: «Һәр биримиз дәфәләрлә сәһв едирик» (Јагуб 3:2). Сәһви етираф етмәк, өзү дә ки дәрһал, тәвазөкарлығын вә јеткинлијин ҝөстәриҹисидир.\nНөвбәти аддым сәһвләрдән дәрс ҝөтүрмәкдир. Вүсалә дејир: «Һәр сәһвимдән нә исә өјрәнмәјә чалышырам. Бу исә мәнә хасијјәтими дәјишмәјә вә нөвбәти дәфә башга ҹүр давранмаға көмәк едир». Ҝәл ҝөрәк сән буну неҹә едә биләрсән.\nТәсәввүр ет ки, атанын велосипедини сүрәндә ону зәдәләмисән. Сән нә едәҹәксән?\nАтанын буну ҝөрмәјәҹәјинә үмид едәрәк һеч нә демәјәҹәксән.\nҺәр шеји олдуғу кими данышаҹагсан.\nОланлары данышыб ҝүнаһы башгасынын үстүнә атаҹагсан.\nТестләрдән пис гијмәт алмысан, чүнки јахшы һазырлашмамышдын. Сән нә едәҹәксән?\nҜүнаһы тестләрин үстүнә атаҹагсан.\nСәһвин сәндә олдуғуну бојнуна алаҹагсан.\nМүәллимин сәни ҝөзүмчыхдыја салдығыны дејәҹәксән.\nКечмишдәки сәһвләрлә јашамаг арха ҝөрүнтү ҝүзҝүсүнә бахараг машын сүрмәјә бәнзәјир\nИнди исә бу вәзијјәтләрә јенидән бах вә өзүнү 1) атанын вә 2) мүәллимин јеринә гој. Әҝәр сәһвини бојнуна алсан, атан вә мүәллимин сәнин һаггында һансы фикирдә олаҹаг? Бәс сәһвини өрт-басдыр етсән, сәнин барәндә нә фикирләшәҹәкләр?\nӨтән ил етдијин сәһвләрдән бирини нәзәриндә сахлајараг нөвбәти суаллара ҹаваб вер.\nҺансы сәһви етмишдин? Мәсәләни неҹә јолуна гојдун?\nӘҝәр сәһвини бојнуна алмамышдынса, нә һисс кечирирдин?\nСевинирдин ки, ҹаныны гуртардын.\nӨзүнү ҝүнаһкар һисс едирдин.\nВәзијјәти неҹә һәлл етсән, јахшы оларды?\nСәһвиндән һансы нәтиҹәни чыхартдын?\nНәјә ҝөрә бәзи инсанлар сәһвләрини бојунларына алмырлар?\nӘҝәр һәр дәфә сәһвини ҝизләдирсәнсә, инсанлар сәнин барәндә нә фикирләшәҹәкләр? Бәс сәһвләрини бојнуна алсан, онлар сәнин барәндә һансы фикирдә олаҹаглар? (Лука 16:10).\nНөвбәти 12 ај әрзиндә сәһвләрини дүзәлтмәк үчүн һансы аддымлары ата биләрсән?


Q=2	C=2	SS=2	LS=0	PS=0	DC=0	LC=0	SD=0	BS=1	G0=121	G1=97	G2=34	DLID=az_RU	BODY=Јеткин мәсиһи олмаг үчүн нә етмәк лазымдыр? | Тәлим\n«Мәсиһә мәхсус долғунлуғун инкишаф дәрәҹәсинә јетишәк» (ЕФЕС. 4:13).\nНӘҒМӘ: 69, 70\nДәгиг билијин јеткин мәсиһиләрә һансы фајдасы вар?\nЈеткин мәсиһиләр јығынҹағын бирлијинә неҹә төһфә верирләр?\nЈахшы достлуғун јеткинлијә ҹан атан мәсиһиләрә һансы фајдасы вар?\n1, 2. Һәр бир мәсиһи һансы саһәдә бөјүмәлидир? Нүмунә чәкин.\nАДӘТӘН, евдарлыгда сәриштәли олан гадын мејвә аланда онун бөјүклүјүнә, јахуд гијмәтинә бахмыр. Әксинә, јетишмиш, ҝөзәл әтри, дады олан мејвә ахтарыр ки, ҹана хејри дәјсин. Бәли, о, бүтүн базары ҝәзиб там јетишмиш, дәјмиш мејвә алыр.\n2 Јеһова да Өз хидмәтчиләринин јеткин олмасыны истәјир. Сөһбәт физики јох, руһани јеткинликдән ҝедир. Аллаһын јеткин хидмәтчиси олмаг һәр бир мәсиһинин амалыдыр. Һәтта инсан мүәјјән дәрәҹәдә инкишаф едиб өзүнү Јеһоваја һәср едәндән вә вәфтиз олунандан сонра да бөјүмәјә давам етмәлидир. Һәвари Булус Ефесдәки мәсиһиләрә руһани ҹәһәтдән бөјүмәли олдугларыны јазмышды. Онлары тәшвиг етмишди ки, «иманда бирлијә вә Аллаһын Оғлуну танымагда вәһдәтә, јеткин инсан сәвијјәсинә, Мәсиһә мәхсус долғунлуғун инкишаф дәрәҹәсинә» јетишсинләр (Ефес. 4:13).\n3. Јеһованын мүасир халгы арасындакы вәзијјәт Ефес јығынҹағындакы вәзијјәтә неҹә бәнзәјир?\n3 Һәвари Булус бу мәктубу јазанда Ефесдәки јығынҹаг артыг бир нечә ил иди ки, мөвҹуд иди. Бир чох шаҝирдләр руһани ҹәһәтдән јахшы инкишаф етмишдиләр. Бәзиләринә исә, һәлә бөјүмәк лазым иди. Бу ҝүн дә Јеһованын Шаһидләри арасында да вәзијјәт ејни ҹүрдүр. Бир чох баҹы-гардашлар Аллаһа чохдандыр хидмәт едирләр вә артыг руһани ҹәһәтдән јеткинләшибләр. Анҹаг ајдын мәсәләдир ки, буну һамы барәдә демәк олмаз. Мисал үчүн, һәр ил минләрлә инсан вәфтиз олунур. Буна ҝөрә дә јығынҹагларда һәмишә руһани ҹәһәтдән јеткинләшмәли олан мәсиһиләр олур. Бәс сизин барәниздә нә демәк олар? (Кол. 2:6, 7).\n4, 5. Јеткин мәсиһиләр нәдә бир-бириндән фәргләнирләр, бәс онларын ортаг ҹәһәти нәдир? (Мәгаләнин әввәлиндәки шәклә бахын.)\n4 Базарда дәјмиш мејвәләрә баханда ҝөрмәк олар ки, онларын һамысы ејни дејил. Бунунла белә, бу мејвәләрин һамысында онларын јетишдијини ҝөстәрән охшар әламәтләр олур. Ејнилә, јеткин мәсиһиләрин дә миллијјәти, кечмиши, сағламлығы, јашы вә һәјат тәҹрүбәси мүхтәлиф ола биләр. Онлар һәтта хасијјәтдә вә мәдәнијјәтдә дә бир-бириндән фәргләнирләр. Бунунла белә, онларын һамысында јеткинликдән хәбәр верән хүсусијјәтләр олур. Ҝәлин ҝөрәк бу, һансы хүсусијјәтләрдир.\n5 Јеһованын јеткин хидмәтчисинин бүтүн һәјаты бир мәгсәд әтрафында ҹөвлан едир — о, Мәсиһдән нүмунә ҝөтүрүб онун изләри илә ҝедир (1 Бут. 2:21). Ҝәлин јадымыза салаг, Иса Мәсиһ ән ваҹиб нәји вурғуламышды? Инсанын Јеһованы бүтүн гәлбијлә, бүтүн варлығыјла вә бүтүн ағлыјла севмәсини, о ҹүмләдән, башгасыны өзүнү севдији кими севмәсини (Мәт. 22:37—39). Јеткин мәсиһи бу мәсләһәтә ујғун јашамаға чалышыр. Онун бүтүн һәјаты Јеһова илә мүнасибәтләрини һәр шејдән үстүн тутдуғуну ҝөстәрир. Һәмчинин белә мәсиһи инсанлары фәдакар мәһәббәтлә севир.\nЈашлы мәсиһиләр ҹаван мәсул гардашлара дајаг олмагла һәлимлик ҝөстәрә биләрләр (6-ҹы абзаса бахын)\n6, 7. а) Јеткин мәсиһиләри сәҹијјәләндирән хүсусијјәтләр һансылардыр? б) Өзүмүзә һансы суаллары вермәлијик?\n6 Анҹаг биз баша дүшүрүк ки, тәкҹә мәһәббәтлә иш битмир. Јеткин мәсиһи руһун бәһрәсинә дахил олан диҝәр кејфијјәтләри дә тәзаһүр етдирмәлидир (Гал. 5:22, 23). Башга хүсусијјәтләр, мәсәлән, мүлајимлик, өзүнә һаким олмаг, сәбир дә ејнән ваҹибдир. Бу хүсусијјәтләр мүшкүл мәсәләләри әсәбиләшмәдән јолуна гојмаға, ејни заманда сарсыларкән үмиди итирмәмәјә көмәк едир. Јеткин мәсиһи мүталиә илә мәшғул оларкән Мүгәддәс Китаба әсасланан принсипләри дујмаға чалышыр ки, јахшы илә писи ајырд едә билсин. Сонра исә вердији гәрарларла јеткин олдуғуну ҝөстәрир. Мәсәлән, о, Мүгәддәс Китабла тәрбијә олунмуш виҹданынын сәсинә гулаг асыр. Јеһоваја бојун әјиб Онун јолларынын вә гајдаларынын өзүнүнкүндән үстүн олдуғуну гәбул едир *. Мүждәни үрәкдән тәблиғ едир вә јығынҹағын бирлијинә өз төһфәсини верир.\n7 Јеһоваја нә гәдәр мүддәт хидмәт етмәјимиздән асылы олмајараг, һәр биримиз өзүмүздән сорушмалыјыг: «Һансы саһәләрдә мәнә һәлә дә инкишаф етмәк лазымдыр? Мәсиһә даһа чох бәнзәмәк үчүн нәдә дүзәлмәлијәм?»\n«БӘРК ГИДА... ЈЕТКИН АДАМ ҮЧҮНДҮР»\n8. Мәсиһ Мүгәддәс Јазылары нә дәрәҹәдә јахшы билирди?\n8 Иса Мәсиһ Аллаһын Кәламыны әла билирди. Һәлә он ики јашы оланда о, мәбәддә мүәллимләрлә Мүгәддәс Јазылар барәдә сөһбәт апармышды. Исаны динләјәнләрин һамысы онун зәкасына вә ҹавабларына валеһ олмушду (Лука 2:46, 47). Сонралар о, Аллаһын Кәламындан ситатлар ҝәтирәрәк өз әлејһдарларыны сусдурурду (Мәт. 22:41—46).\n9. а) Руһани ҹәһәтдән бөјүмәк истәјән мәсиһинин һансы вәрдиши олмалыдыр? б) Мүгәддәс Китабы һансы мәгсәдлә мүталиә етмәк лазымдыр?\n9 Иса Мәсиһин гојдуғу нүмунәјә ујғун олараг, руһани ҹәһәтдән бөјүмәк истәјән мәсиһи сәтһи биликлә гане олмамалыдыр. О дәрк етмәлидир ки, јеткин олмаг үчүн бәрк гида гәбул етмәк лазымдыр, буна ҝөрә дә һәмишә Мүгәддәс Китабын дәринликләринә баш вурмалыдыр (Ибр. 5:14). Ајдындыр ки, јеткин мәсиһи Аллаһын Оғлуну јахындан танымалыдыр (Ефес. 4:13). Сиз Мүгәддәс Китабы һәр ҝүн охујурсунуз? Вахтлы-вахтында шәхси мүталиә илә мәшғул олурсунуз? Һәр һәфтә чалышыб-вурушуб аиләви ибадәтә вахт ајырырсыныз? Аллаһын Кәламыны охујанда диггәтли олун, принсипләри баша дүшмәјә, Јеһованын дүшүнҹәләрини вә һиссләрини дујмаға чалышын. Сонра һәмин принсипләри һәјатынызда тәтбиг един, онлары рәһбәр тутараг гәрар верин. Беләҹә, Јеһоваја даһа да јахын олаҹагсыныз.\n10. Билик јеткин мәсиһинин һәр ачылан ҝүнүнә неҹә тәсир едир?\n10 Јеткин мәсиһи баша дүшүр ки, биликлә һәр шеј битмир. О, Јеһованын нәсиһәтини, принсипләрини севмәлидир. Бу, өзүнү онда бүрузә верир ки, о, һәјатыны өз истәкләринә ҝөрә јох, Јеһованын ирадәсинә ујғун олараг гурур. Үстәлик, мәсиһи кечмиш хасијјәтини вә давранышыны «әјниндән чыхармаға» чалышыр, «Аллаһын ирадәсинә әсасән вә һәгиги салеһликлә сәдагәтә ујғун јарадылмыш» јени, мәсиһәбәнзәр шәхсијјәтә бүрүнүр. (Ефеслиләрә 4:22—24 ајәләрини охујун.) Мүгәддәс Китаб Аллаһын мүгәддәс руһунун тәсири алтында јазылыб. Мәсиһи Мүгәддәс Китаб елминә дәриндән јијәләндикҹә, өјрәндикләринә севҝиси артдыгҹа, мүгәддәс руһ онун үрәјинә вә әглинә һаким кәсилир. Бу исә онун руһани инкишафына тәкан верир.\nВӘҺДӘТ ИЧИНДӘ БИРЛӘШӘК\n11. Исаны неҹә инсанлар әһатә едирди?\n11 Иса Мәсиһ јер үзүндә јашајанда өзү камил олса да, гејри-камил инсанларла әһатә олунмушду. Ону гејри-камил валидејнләр бөјүтмүшдү, гејри-камил баҹы-гардашлары илә илләрлә бир евдә јашамышды. Һәтта онун јахын давамчыларына да бу дүнјаја хас олан мәнәм-мәнәмлик, шөһрәтпәрәстлик јад дејилди. Мисал үчүн, Исанын едамындан әввәлки ҝеҹә һәвариләрин арасында онлардан кимин даһа бөјүк олмасы барәдә гызғын мүбаһисә дүшмүшдү (Лука 22:24). Амма Иса билирди ки, гејри-камил давамчылары руһани ҹәһәтдән бөјүјәҹәк вә вәһдәт ичиндә олан бир јығынҹаг тәшкил едәҹәк. Елә һәмин ахшам Иса дуа едиб сәмави Атасындан хаһиш етди ки, һәвариләри бир-бирини севсин вә араларында бирлик олсун. О, дуасында деди: «[Гој] араларында бирлик олсун. Ата, Сән мәнимлә, мән дә Сәнинлә вәһдәтдә олдуғум кими, гој онлар да бизимлә вәһдәтдә олсунлар... Биз бир олдуғумуз кими, онлар да бир олсунлар» (Јәһ. 17:21, 22).\n12, 13. а) Ефеслиләрә 4:15, 16 ајәләри јығынҹагда бирлији горумағын ваҹиблијини неҹә вурғулајыр? б) Бир гардаш јығынҹагда бирлији горумағы неҹә өјрәнди?\n12 Јеһованын јеткин хидмәтчиси јығынҹагда бирлик јаратмалыдыр. (Ефеслиләрә 4:1—6, 15, 16 ајәләрини охујун.) Бизим мәгсәдимиз одур ки, Аллаһын халгы һәмаһәнҝ сурәтдә бирләшсин вә бүтүн үзвләри гаршылыглы фәалијјәт ҝөстәрсин. Јеһованын Кәламына әсасән, бу бирлијә наил олмаг үчүн биздән һәлимлик тәләб олунур. Јеткин баҹы вә ја гардаш башгаларынын гејри-камиллији илә үзләшәндә белә, һәлимлик ҝөстәриб бирлији горумаға чалышыр. Јығынҹагда баҹы вә ја гардашын гејри-камиллији илә үзләшәндә нә едирсиниз? Јығынҹагда кимсә сизә гаршы һагсызлыг едәндә неҹә давранырсыныз? Хәтринизә дәјән адамла аранызда ашылмаз сәдд чәкирсиниз, јохса араныздакы учуруму бирләшдирмәк үчүн көрпү гурурсунуз? Јеткин мәсиһи сәдд чәкмир, көрпү гурур.\n13 Уве адлы гардашын нүмунәсинә нәзәр салаг. Әввәлләр о, диндашларынын гејри-камиллији илә үзләшәндә дилхор олурду. Амма сонра гәрара ҝәлди ки, Мүгәддәс Китаб вә «Мүгәддәс Јазыларын дәрк едилмәси» енсиклопедијасы васитәсилә Давудун һәјатыны арашдырсын. Бәс нәјә ҝөрә мәһз Давудун? Уве дејир: «Давуд Јеһоваја ибадәт едән бәзи сојдашлары тәрәфиндән һагсызлыға мәруз галмышды. Мәсәлән, Талут падшаһ онун гәсдинә дурмушду, силаһдашлары ону дашгалаг етмәк истәјирди вә һәтта һәјат јолдашы она ришхәнд етмишди (1 Ишм. 19:9—11; 30:1—6; 2 Ишм. 6:14—22). Анҹаг Давуд һеч вахт јол вермирди ки, башгаларынын һәрәкәти онун Јеһоваја бәсләдији мәһәббәти мәһв етсин. Һәмчинин Давуд мәрһәмәтли иди. Мәндә исә бу хүсусијјәт чатышмырды. Шәхси мүталиә заманы өјрәндијим шејләр һәмиманлыларымын гејри-камиллијинә мүнасибәтими дәјишди. Мән даһа онларын сәһвләринин сијаһысыны тутмурам. Әксинә, јығынҹагда бирлији горумаг үчүн әлимдән ҝәләни едирәм». Сиз дә јығынҹагда бирлији горумаға чалышырсынызмы?\nАЛЛАҺЫ СЕВӘН ДОСТЛАР\n14. Иса Мәсиһ неҹә инсанлардан өзүнә дост сечирди?\n14 Иса Мәсиһ һамыја гаршы меһрибан иди. Кишиләр, гадынлар, ҝәнҹләр, јашлы инсанлар, һәтта ушаглар белә өзләрини онун јанында раһат һисс едирдиләр. Анҹаг Иса һәр кәси өзүнә дост сечмирди. О, садиг һәвариләринә демишди: «Әмрләримә әмәл едирсинизсә, мәним достларымсыныз» (Јәһ. 15:14). Иса сәдагәтлә ардынҹа ҝәлән вә сидги-үрәкдән Јеһоваја гуллуг едән инсанлардан өзүнә дост сечирди. Сән дә ҹан-дилдән Јеһоваја хидмәт едән инсанларла достлуг едирсән? Нәјә ҝөрә бу, ваҹибдир?\n15. Јеткин мәсиһиләрин ҝәнҹләрә һансы хејри дәјә биләр?\n15 Бир чох мејвәләр ҝүнәшин исти шүалары алтында лап јахшы јетиширләр. Буна бәнзәр тәрздә, баҹы-гардашларын исти мүнасибәти дә сизә јеткинләшмәјә көмәк едә биләр. Әҝәр сиз ҝәнҹсинизсә, јәгин дүшүнүб-дашынырсыныз ки, һәјатда һансы јолу тутасыныз. Белә олан һалда јахшы оларды ки, Јеһоваја хејли мүддәтдир хидмәт едән, јығынҹагда бирлији горујан диндашларла достлуг едәсиниз. Онлар һәјатын енишли-јохушлу јолларындан кечибләр, хидмәт едәркән мүәјјән чәтинликләри дәф етмәли олублар. Белә мәсиһиләр сизә ән дүзҝүн јолу тутмаға көмәк едә биләрләр. Онларла отуруб-дурсаныз, хејир тапарсыныз, дүзҝүн гәрарлар верәрсиниз вә јеткинлијә доғру ирәлиләјәрсиниз. (Ибраниләрә 5:14 ајәсини охујун.)\n16. Бир ҝәнҹ баҹыја јашҹа бөјүк олан һәмиманлылары неҹә көмәк етмишди?\n16 Мисал үчүн, Һелга адлы баҹы данышыр ки, ахырынҹы синифдә охујанда шаҝирдләр тез-тез өз мәгсәдләри барәдә сөһбәт едирдиләр. Онларын чоху университетдә тәһсил алмаг истәјирди ки, ҝәләҹәкдә јахшы јердә ишләјә билсин. Һелга бу барәдә јығынҹагдакы достлары илә сөһбәт етди. О дејир: «Јашҹа бөјүк олан достларымын мәнә бөјүк көмәји дәјди. Онлар мәни таммүддәтли хидмәтә һәвәсләндирдиләр. Ондан сонра мән беш ил өнҹүл кими хидмәт етдим. Инди онун үстүндән илләр кечиб. Мән чох хошбәхтәм ки, ҝәнҹлијимин бөјүк бир һиссәсини хидмәтә һәср етмишәм вә буна ҝөрә һеч дә пешман дејиләм».\n17, 18. Руһани јеткинлик бизә нәдә көмәк едәҹәк?\n17 Әсас амалымыз Исанын нүмунәсини изләмәк олса вә һәјатымызы буна ујғун олараг гурмаға чалышсаг, мәсиһи кими јеткинләшәҹәјик. Јеһоваја даһа да јахынлашаҹағыг вә үрәјимиз Она хидмәт етмәк истәји илә долуб-дашаҹаг. Инсан јалныз руһани ҹәһәтдән там јетишиб јеткин мәсиһи оланда Јеһоваја ән ҝөзәл шәкилдә хидмәт едә биләр. Иса давамчыларыны тәшвиг етмишди: «Гој сизин дә нурунуз инсанларын гаршысында парласын ки, онлар јахшы ишләринизи ҝөрүб ҝөјдәки Атанызы мәдһ етсинләр» (Мәт. 5:16).\n18 Гејд олундуғу кими, јеткин мәсиһи јығынҹаға чох бөјүк фајда ҝәтирә биләр. Мәсиһинин јеткинлији онун Аллаһын әнамы олан виҹдандан неҹә истифадә етмәсиндә өз әксини тапыр. Виҹдан бизә мүдрик гәрарлар вермәјә неҹә көмәк едә биләр? Диндашларымызын виҹданын сәсинә гулаг асараг вердикләри гәрарлара биз неҹә јанашмалыјыг? Бу суалларын ҹавабыны нөвбәти мәгаләдә арашдыраҹағыг.\n^ абз. 6 Мәсәлән, јашлы, тәҹрүбәли гардашын бәзи мәсулијјәтләри ҹаван гардаша өтүрүлә биләр вә ондан хаһиш олуна биләр ки, ҹаван гардаша бу мәсулијјәтләри иҹра етмәјә көмәк етсин.


Q=14	C=14	SS=0	LS=0	PS=0	DC=0	LC=0	SD=0	BS=1	G0=2	G1=1	G2=1	DLID=az_RU	BODY=Nur-az.com - Сурија ордусундан чинли террорчулара әкс-һүҹум\nСурија ордусундан чинли террорчулара әкс-һүҹум\n“Спутник”-ин Сурија мәнбәләринә истинадла вердији хәбәрә ҝөрә, Сурија ордусу дүнән Лазигијјә әтрафында итирдији әразиләри јенидән ҝери алыб.\nМәнбә билдириб: Сурија ордусу Лазигијјә әјаләтинин шимал-шәрг һиссәсиндә Ҹәбәлул-әкрад истигамәтиндә чинли террорчулардан ибарәт Әл-Туркустани вә Ҹәбһәтүн-нүсрә террор групунун мөвгеләрини артиллерија атәшинә тутараг, дүнән итирдији әразиләри ҝери алыб.\nЧинли террорчулар дүнән гәлиз думандан истифадә едәрәк Кубани јүксәкликләринин архасы вә Әку гәсәбәсиндән һүҹума кечәрәк бир сыра әразиләри әлә кечирмишдиләр. Шәлф вә Тубалы атәшә тутараг Кәнсәбаны әлә кечирмәк истәјән террор групунун гаршысны Сурија ордусу ала билмишди.\nБу ҝүн сәһәр саатларында Сурија ордусу Русија гырыҹыларынын һава дәстәји илә Ҹәбәлул-әкрад вә Кубани әтрафында јерләшмиш чинли террор групларынын вә онларын Ҹәбһәтүн-нүсрә кими мүттәфигләринин үзәринә од јағдырараг итирилмиш әразиләри ҝери гајтарыб. Бу әмәлијјатда 45 террорчу өлдүрүлүб.\n545 дәфә бахылыб


Q=8	C=7	SS=4	LS=0	PS=1	DC=0	LC=0	SD=0	BS=2	G0=57	G1=41	G2=20	DLID=az_RU	BODY=Јеһованын Шаһидләринин фәалијјәтинин илк аддымлары | Индонезијанын тарихи\nЈеһованын Шаһидләри Семарангда (Јава), тәхминән 1937-ҹи ил\nАвстралијада филиал хидмәтчиси олан Александр Макгилливреј фикирли һалда офисиндә вар-ҝәл едирди. Нечә ҝүн иди ки, бир мәсәлә үзәриндә баш сындырырды. Нәһајәт, һәллини тапды. Бирҹә Франк Рајсла данышмаг галырды.\nФранк 28 јашлы ҹәсарәтли китабпајлајан (өнҹүл) иди. О, бир нечә һәфтә иди ки, филиалда галырды. Франк һәгигәти јенијетмә икән өјрәнмиш вә тез бир заманда китабпајлајан олмушду. О, он илдән чох иди ки атла, велосипедлә, мотосиклетлә вә мүһәррикли фургонла сәјаһәт едәрәк Австралијанын әксәр әразиләриндә тәблиғ едирди. Франк бир аз Бејтелдә галыб тәјин олдуғу нөвбәти әразијә јола дүшәҹәкди.\nАлександр гардаш Франкы өз офисинә чағырыб хәритәдә Австралијанын шималындакы адалара ишарә едәрәк: «Бурада тәблиғә башламаға неҹә бахырсан? Бу адаларда бир нәфәр дә олсун гардаш јохдур», — деди.\nФранкы Һинд океанында мирвари кими парлајан адалар силсиләси — Нидерланд Шәрги Һинд (индики Индонезија) * адалары ҹәлб етди. Бу адаларда Аллаһын Падшаһлығы һагда мүждәни һеч вахт ешитмәјән милјонларла инсан јашајырды. Франк хәритәдә Батавијаны (индики Ҹакарта) ҝөстәрәрәк: «Бах, бурадан башлајардым!» — деди.\n1931-ҹи илдә Франк Рајс Јава адасынын бөјүк, гајнашан шәһәринә, Ҹакартаја ҝәлди. Шәһәрин мәркәзинә јахын кирајә бир отаг тутду вә ора Мүгәддәс Китаб әдәбијјатыјла долу гутулар јығды. Ев саһибәси буну ҝөрүб чох тәәҹҹүбләнмишди.\nФранк Рајс вә Клем Дешамп Ҹакартада\nФранк хатырлајыр: «Әввәл-әввәл өзүмү тәнһа һисс едирдим, евдән өтрү бурнумун уҹу ҝөјнәјирди. Әтрафымдакы инсанлар ағ кәтан палтарда, башларында јај шлјапасы ҝәзишдикләри һалда, мән галын Австралија ҝејиминдә истидән биширдим. Нидерланд вә Индонезија дилиндә бир кәлмә дә билмирдим. Дуа едиб Јеһова Аллаһдан мәнә јол ҝөстәрмәсини истәдим. Онда ағлыма ҝәлди ки, иш јерләриндә инҝилис дилини билән инсанлар тапа биләрәм. Тәблиғә елә ордан башладым. Бура неҹә дә бәһрәли саһә олду!»\nҸакарта сакинләринин әксәријјәти Нидерланд дилиндә данышдығы үчүн Франк мәгсәд гојуб бу дили орта сәвијјәдә өјрәнди вә ев-ев тәблиғә башлады. Сонра Индонезија дилини өјрәнмәјә кечди вә јаваш-јаваш бу дили дә өјрәнди. Франк дејир: «Проблем онда иди ки, Индонезија дилиндә бир дәнә дә олсун әдәбијјат јох иди. Јеһова мәни индонезијалы мүәллимин јанына јөнәлтди. О, һәгигәтә мараг ҝөстәрмәјә башлады вә “Өлүләр һарададыр?” адлы буклети тәрҹүмә етмәјә разы олду. Бундан сонра башга буклетләр дә тәрҹүмә олунду вә тезликлә чохлу индонезијадилли инсан һәгигәтә мараг ҝөстәрди».\n1931-ҹи илин нојабр ајында даһа ики өнҹүл Австралијадан Ҹакартаја көчдү. Онлар 25 јашлы Клем Дешамп вә 19 јашлы Бил Һантер иди. Клемлә Бил өзләрилә тәкәрли өнҹүл еви, јәни мүһәррикли фургон ҝәтирмишдиләр. Бу, Индонезијаја ҝәлән илк өнҹүл евләриндән бири иди. Онлар Нидерланд дилиндә бир нечә ифадә өјрәниб дәрһал Јаванын бөјүк шәһәрләриндә тәблиғ етмәјә башладылар.\nАшағыда сағда: Чарлз Һарис велосипед вә фургон евлә тәблиғ едәркән\nКлем вә Билин ардынҹа бура ҹәсарәтли австралијалы өнҹүл Чарлз Һарис гардаш ҝәлди. 1935-ҹи илдән башлајараг Чарлз Һарис фургон евлә вә велосипедлә Јаванын чох һиссәсини ҝәзиб беш дилдә — чин, әрәб, Индонезија, инҝилис вә Нидерланд дилләриндә әдәбијјат пајлады. Елә илләр олуб ки, о, тәхминән 17 000 нүсхә әдәбијјат пајлајыб.\nЧарлз гардашын бу гәдәр әдәбијјат пајламасы инсанларын диггәтиндән јајынмады. Ҹакартада бир мәмур Клем гардашдан сорушду:\n— Шәрги Јавада нечә нәфәр бу иши ҝөрүр?\n— Ҹәми бир нәфәр.\n— Кимә ҝәлирсән?! — дејә мәмур гышгырды: — Һара бахырсан, сизин әдәбијјатларыныздыр. Сизин һардаса бир орду ишчиниз вар!\nЕркән өнҹүлләр мүмкүн гәдәр чох инсана хош хәбәри чатдырмаг үчүн даима бир јердән о бири јерә көчүрдүләр. «Биз аданы башдан ајаға ишләдик. Надир һалларда киминләсә икинҹи дәфә сөһбәт едирдик», — дејә Бил Һантер гардаш бөлүшүр. Јол боју бу гардашлар чохлу руһани тохум сәпмишдиләр. Сонрадан бу тохумлар бол-бол мәһсул верди (Ваиз 11:6; 1 Кор. 3:6).\nСуматра хош хәбәри ешидир\nТәхминән 1936-ҹы илдә Јавадакы өнҹүлләр Суматрада тәблиғ ишини ҝенишләндирмәјин јолларыны мүзакирә едирдиләр. Дүнјанын ән бөјүк алтынҹы адасы олан бу дәрәли-тәпәли ада екваторда јерләшир. Аданын ири шәһәрләри, плантасијалары, бөјүк батаглыглары вә тропик мешәләри вар.\nӨнҹүлләр бу әразијә Франк Рајс гардашы ҝөндәрмәји мәсләһәт билдиләр. Онлар әлләриндә олан ҹүзи мигдарда пулу јығыб гардашын јол пулуну өдәдиләр. Тезликлә, Франк Медана (Шимали Суматра) ҝәлиб чыхды. Онун ики тәблиғ чантасындан, 40 гуту әдәбијјатдан вә бир аз пулдан савајы һеч нәји олмаса да, сарсылмаз иманы вар иди. Франк бура чатар-чатмаз ишә башлады. О әмин иди ки, тәјинатыны јеринә јетирмәк үчүн Јеһова ону лазым олан һәр шејлә тәмин едәҹәк (Мәт. 6:33).\nМедандакы тәблиғинин сон һәфтәси Франк гардаш нидерландлы бир киши илә таныш олду. Киши ону гәһвә ичмәјә дәвәт етди. Орада Франк гардаш кишијә деди ки, бүтүн адаја хош хәбәри тәблиғ етмәк үчүн она машын лазымдыр. Киши һәјәтиндәки сыныг-салхаг машыныны ҝөстәрәрәк деди:\n— Бу машыны тәмир едә билсән, ону сәнә 100 гулденә * сатарам.\n— Мәним о гәдәр пулум јохдур.\nКиши Франка диггәтлә бахараг сорушду:\n— Сән доғрудан да, бүтүн Суматраја тәблиғ етмәк истәјирсән?\n— Јахшы. Машыны дүзәлдә биләрсәнсә, ҝөтүр апар, пулун оланда верәрсән.\nФранк машыны тәмир едиб ону саз вәзијјәтә ҝәтирди. О сонрадан јазыр: «Әдәбијјатла долу салон, бензинлә долу чән вә иманла долу үрәклә мән Суматраја јолландым».\nҺенри Кокман вә Ҹејнлә Клем Дешамп Суматрада, 1940-ҹы ил\nФранк бир ил аданы башдан ајаға долашандан сонра Ҹакартаја гајытды. Орада машыны 100 гулденә сатыб пулу Медандакы һәмин кишијә ҝөндәрди.\nҮстүндән бир нечә һәфтә кечмәмиш Франка Австралијадан мәктуб ҝәлди. Мәктубда онун јени тәјинат алдығы дејилирди. Франк вахт итирмәдән пал-палтарыны јығыб Һинд-Чиндә (индики Камбоҹа, Лаос, Вјетнам) тәблиғ ишинә башламаг үчүн ора јолланды.\n^ абз. 6 Индонезијанын кечмиш ады һәмчинин Һолландија Шәрги Һинд олуб. Һолландлар 300 ил бундан өнҹә бура ҝәлиб ҝәлирли әдвијјат тиҹарәти әсасында колониал империја јаратмышлар. Бундан сонра мүасир адлардан истифадә олунаҹаг.\n^ абз. 22 Индики пулла 1100 АБШ доллары.\nИндонезија: «Бах, бурадан башлајардым!»


Q=0	C=0	SS=0	LS=0	PS=0	DC=0	LC=0	SD=0	BS=0	G0=12	G1=10	G2=9	DLID=az_RU	BODY=12 СЕНТЈАБР 2014–ҸҮ ИЛ\nЗАКСЕНХАУЗЕН һәбс дүшәрҝәсиндә едам олунмуш Август Дикманын едамындан 75 ил өтүр. Бунунла әлагәдар 2014-ҹү ил сентјабрын 16-сы Зелтерсдә (Алманија) Бранденбург Хатирә Лөвһәси гаршысында хүсуси анма мәрасими кечириләҹәк. О, II Дүнја мүһарибәсиндә әгидәсинә ҝөрә һәрби хидмәтдән имтина етдији үчүн насистләр тәрәфиндән едам едилән илк Јеһованын Шаһиди олуб.\nАвгуст Дикман, тәхминән 1936-ҹы ил\n1937-ҹи илин октјабрында Дикман Јеһованын Шаһиди олдуғу үчүн Заксенхаузен һәбс дүшәрҝәсинә ҝөндәрилмишди. 1939-ҹу илдә II Дүнја мүһарибәси башлајандан үч ҝүн сонра ҝестапо Дикманы һәрби хидмәтә чағырыб ондан алман ордусуна дахил олмаг үчүн һәрби сәнәди имзаламағы тәләб етди. Дикман исә һәрби хидмәтдән имтина етди. Буна ҝөрә дә ону бирнәфәрлик камераја салдылар. Дүшәрҝә командири Дикманы дүшәрҝәдә оланларын ҝөзү гаршысында едам етмәк үчүн SS-ин башчысындан рүсхәт истәди. 1939-ҹу ил сентјабрын 15-и Дикманын гардашы Һенрики вә јүзләрлә Јеһованын Шаһидини бу едамы изләмәјә мәҹбур етдиләр. Ики ҝүндән сонра «Нју-Јорк Тајмс» гәзетиндә Алманија барәдә белә бир хәбәр дәрҹ олунду: «29 јашлы Август Дикман... силаһлы дәстә тәрәфиндән ҝүлләләнди». Даһа сонра һәмин гәзетдә дејилирди ки, о, «өз дининә бағлы галыб» һәрби хидмәтдән имтина етдији үчүн мәһкум олунуб.\n1999-ҹу ил сентјабрын 18-и 890-дан артыг Јеһованын Шаһидинин һәбсдә олдуғу Заксенхаузен һәбс дүшәрҝәсинин диварынын бајыр тәрәфиндән онларын шәрәфинә лөвһә асылмышды. Бундан әлавә, Дикманын шәрәфинә уҹалдылан абидәнин ачылышы олмушду.\n75 иллик анма мәрасими Дикманын абидәсинин олдуғу әразидә башлајаҹаг, ардынҹа әввәлләр мәһбусларын мәтбәхи олмуш јердә мәрузәләр сөјләнәҹәк. Мәрасимдә Нојенгамме һәбс дүшәрҝәсинин абидәсинин мүәллифи вә директору ҹәнаб Детлеф Гарбе гонаг мәрузәчи гисминдә чыхыш едәҹәк.


Q=3	C=0	SS=0	LS=0	PS=3	DC=0	LC=0	SD=0	BS=0	G0=28	G1=13	G2=7	DLID=az_RU	BODY=Иса вә гујунун јанындакы гадын | Ушаглар үчүн Мүгәддәс Китаб һекајәләри\nГујунун јанындакы гадын\nПасхадан сонра Иса Мәсиһ шаҝирдләри илә Ҹәлиләјә гајыданда Сәмәријјәдән кечир. О, Сихар шәһәринин јахынлығындакы Јагубун гујусу адланан јердә ајаг сахлајыб динҹини алыр. Һәмин вахт шаҝирдләри шәһәрә әрзаг далынҹа ҝедирләр.\nБу вахт бир гадын су чәкмәк үчүн гујуја ҝәлир. Иса Мәсиһ она дејир: «Мәнә ичмәјә су вер». Гадын она ҹаваб верир: «Сән нә әҹәб мәнимлә данышырсан? Мән сәмәријјәлијәм. Јәһудиләр сәмәријјәлиләрлә данышмырлар». Иса Мәсиһ она дејир: «Әҝәр сәндән су истәјәнин ким олдуғуну билсәјдин, сән өзүн ондан су истәјәрдин, о да сәнә һәјат сују верәрди». Гадын сорушур: «Нә демәк истәјирсән? Сәнин су чәкмәк үчүн һеч нәјин јохдур». Иса ҹаваб верир: «Мән вердијим судан ичән адам бир дә сусамыр». Гадын исә дејир: «Аға, о судан мәнә дә вер».\nСонра Иса Мәсиһ гадына дејир: «Ҝет әрини дә чағыр бура ҝәл». «Мәним әрим јохдур», — дејә гадын ҹаваб верир. Иса Мәсиһ пејғәмбәр исә гадына дејир: «Дүз дејирсән. Сән беш дәфә евләнмисән вә инди јашадығын киши илә евли дејилсән». Гадын ҹаваб верир: «Ҝөрүрәм ки, пејғәмбәрсән. Халгым дүшүнүр ки, Аллаһа бу дағда ибадәт етмәк лазымдыр, анҹаг јәһудиләр исә дејир ки, јалныз Јерусәлимдә ибадәт етмәк олар. Мән инанырам ки, Мәсиһ ҝәләндә бизә неҹә ибадәт етмәли олдуғумузу өјрәдәҹәк». Сонра Иса она индијә гәдәр һеч кимә демәдији бир сөз дејир: «Мәсиһ мәнәм».\nГадын шәһәрә гачыб сәмәријјәлиләрә дејир: «Дејәсән, Мәсиһи тапмышам. О, мәним һаггымда һәр шеји билди. Ҝәлин сизи онун јанына апарым!» Ҹамаат онунла гујунун јанына ҝедир вә Исанын тәлимләринә гулаг асыр.\nСәмәријјәлиләр Исадан хаһиш едирләр ки, онларын шәһәрләриндә галсын. Иса ики ҝүн онлара Аллаһын Кәламыны өјрәдир. Бир чох адам она иман ҝәтирир. Онлар сәмәријјәли гадына дејирләр: «Бу адама гулаг асандан сонра дүнјанын әсл хиласкарынын ким олдуғуну билдик».\n«“Ҝәл!”... Гој сусајан һәр кәс ҝәлсин. Истәјән гој һәјат сујуну һавајы ҝөтүрсүн» (Вәһј 22:17)\nСуаллар: Нәјә ҝөрә сәмәријјәли гадын Исанын онунла данышмағына тәәҹҹүбләнир? Иса гадына нә дејир?


Q=3	C=0	SS=0	LS=2	PS=0	DC=0	LC=0	SD=0	BS=3	G0=237	G1=184	G2=98	DLID=az_RU	BODY=Шәһид Әли Тәҹәллајинин хатирә вә әлјазмалары (1-ҹи бөлүм)\nyanvar 29, 2022 - 10:35 PM Хәбәрин коду : 1223823 Мәнбә : АБНА Хәбәр Аҝентлији Dinikitabxana.com-a istinadla Link:\nӘли 1980-ҹи илдә Кешикчиләр корпусу тәрәфиндән Әфганыстана езам олунду. Она верилән тапшырыг кечмиш Совет ишғалчыларына гаршы мүһарибәдә әфганыстанлы мүсәлманлара көмәк етмәк иди. Бу езамијјәтдә мән дә онунла бирликдә идим. Бизә үч мүхтәлиф саһәдә тапшырыглар верилди: 1. Командирлик тәлими мәркәзи ачмаг; 2. Имам Хомејнинин Әфганыстандакы нүмајәндәсини мүһафизә етмәк; 3. Ислам Республикасынын нағд јардымларыны әфганыстанлы мүҹаһидләрә чатдырмаг.\nӘһли-Бејт (әлејһимус сәлам) – Хәбәр Аҝентлији АБНА-нын Мәдәнијјәт Бөлүмү: Гаршыныздакы бу јазы “Ешгин тәҹәлласы” адлы китабдан игтибас едилиб.\nГаршыныздакы әсәр мисилсиз шәхсијјәти һәлә дә танынмаз галмыш сәрһәдсиз вә мәзарсыз мүҹаһидә өз һәддимиздә тәшәккүрнамәдир. О, торпагларымызын бир гарышы да јад әлләрдә галмасын дејә ҹаныны гурбан вермиш инсандыр. О, нишан мәрасиминдә нишанлысына бу сөзләри сөјләмиш шәхсдир: "Ешитмишәм ки, ҝәлин никаһ әгди охунан заман һансы дуаны етсә, Аллаһ гәбул едәр. Әҝәр мәни севирсәнсә, хошбәхтлијими истәјирсәнсә, дуа ет ки, шәһид олум". Бу дүшүнҹәнин гијмәтини Әли Тәҹәллајидән башга ким биләрди ки?! Онун кими ашиг олмагдан өтрү иманын һансы дәрәҹәсинә наил олмаг лазымдыр ҝөрәсән?! Дөјүшә ҝетмәмәкдән өтрү мин ҹүр сәбәби варды, амма һеч бири ону горху вә тәһлүкә долу сәһнәләрдән сахлаја билмәди. Диҝәр Аллаһ адамлары кими јарын ҝөзәллијиндән башга бир шеј ҝөрмәди, Хатәмүл-әнбија гәрарҝаһындакы кабинетини тәрк едиб Сүсәнҝирдин азадлығынын јадиҝары олан, һәр јериндә ҝүллә вә гәлпә изи ҝөрүнән дөјүш палтарыны ҝејинди, дүнјәви бағлардан узаг, танынмаз һалда Бәдр әмәлијјатына, өзүнүн сон дөјүшүнә јолланды.\nЈүксәк рүтбәли мүһарибә командирләринин чоху дүшүнүр ки, Әли Тәҹәллаји сағ галсајды, Бакириләрә јахшы әвәзедиҹи ола биләрди. Лакин о, зәнҹирләрдән азад олмушду вә шәһадәтдән башга бир шејлә сакитләшә билмирди.\nШәһид Һәсән Багиринин бу сөзү бизим фәалијјәтләримизин сәрлөвһәсидир: "Биз бу ингилаба вә шәһидләрә борҹлујуг; аналарын ҝөз јашларына, ушагларын атасызлығына вә ханымларын ҝөзләринин јолда галмасына борҹлујуг”. Биз шәһидләрә, мүһарибә әлилләринә, әсирликдә оланлара вә онларын аиләләринә борҹлујуг. Бакириләрә, Шәфизадәләрә, Јағчианлара вә диҝәрләринә борҹлујуг. Биз Сүсәнҝирдин фатеһи олан Әли Тәҹәллајијә борҹлујуг; һансы ки, сон мәктубунда јазмышды: "Әминәм ки, даһа гајытмајаҹам. Аллаһ еләсин, ҹәсәдим дә гајытмасын!"...\nШәһид Әли Тәҹәллајинин һәјатынын хронолоҝијасы\n28.07.59 - Тәбризин Маралан мәһәлләсиндә, Шәһид Мүнтәзири хијабанында дүнјаја ҝәлиб.\n1965 - Орта мәктәбә дахил олуб.\n1977– Иранда шаһ режими әлејһинә бәјанатларын чап вә нәшри, митинг вә јүрүшләрдә иштирак едиб.\n1979 - Ислам Ингилабынын Кешикчиләри Корпусуна дахил олмасы, Теһранын Сәдабад сарајында Шәһид Сәид Ҝүлаббәхшин нәзарәти алтында кечирилән һәрби тәлимләри битириб.\n1980 - Тәбризин Хасибан бөлҝәсиндәки Сејјидүш-шүһәда һәрби мәркәзиндә тәлимчи пасдар кими фәалијјәти, сонра исә әкс-ингилабчы һәрби гүввәләрә гаршы вурушмаг үчүн Күрдүстана ҝедиб.\n1980 - Әфганыстана мүһаҹирәти, ишғалчы Совет гошунларына гаршы вурушан мәзлум Әфганыстан халгына јардым етмәси, мүҹаһидләрә илк командирлик тәлими мәркәзини јаратмасы.\n1980 - Ирагын Ирана һүҹумундан сонра Әфганыстандан гајыдыб өлкәнин ҹәнуб ҹәбһәләринә јолланмасы, Деһлавијјә дөјүшләриндә вә Сүсәнҝирд гәһрәманлығында иштирак етмәси, Деһлавијјә истигамәтинин әмәлијјат командири вә Сүсәнҝирд корпусунун әмәлијјат командиринин мүавини вәзифәләриндә чалышмасы, Сүсәнҝирд дөјүшүндә алдығы јараларын мүалиҹәси үчүн Теһрана ҝөндәрилмәси.\n1981 - Ханым Нәсибә Әбдүләлизадә илә аилә гурмасы.\n1981 - Пираншәһр корпусунун Әмәлијјат рәиси кими фәалијјәтә башламасы.\n1982 - Фәтһүлмүбин әмәлијјатында Шәрги Азәрбајҹан вилајәтиндән езам олунмуш Шәһид Мәдәни вә Шәһид Гази баталјонларынын командири вәзифәләриндә хидмәт етмәси.\n1982 - Ашура бригадасы командиринин биринҹи мүавини кими Бејтүлмүгәддәс әмәлијјатында иштиракы.\n1982 - Ашура бригадасы командиринин Әмәлијјат планы хидмәтинин рәиси кими Рамазан әмәлијјатында иштиракы.\n1983 - Вәлфәҹр-һазырлыг әмәлијјатында иштиракы.\n1983 - Гардашы Меһди Тәҹәллајинин шәһадәти.\n1983 - Ордунун командирлик тәлиминдә иштирак етмәси үчүн Теһрана езам олунмасы.\n1983 - Корпус командиринин пешәкар тәлимләр үзрә мүавини вәзифәсинә тәјин олунмасы.\n1983 - Хатәмүл-әнбија гәрарҝаһынын Әмәлијјат планы хидмәтинин рәиси кими Вәлфәҹр-2 вә Вәлфәҹр-4 әмәлијјатларында иштиракы.\n1984 - Хејбәр әмәлијјатында иштиракы.\n1984 - Зәфәр гәрарҝаһы командиринин биринҹи мүавини тәјин олунмасы.\n08.02.85 - Бәдр әмәлијјатында снајпер вә Ашура дивизијасынын Имам Һүсејн (ә) баталјонунун идарәчиси кими иштиракы.\n16.03.85 - Дәҹләнин шәргиндә шәһид олмасы вә пак ҹәсәдинин иткин дүшмәси.\nКаш САВАК -да ишләјәјдим\nЈеддинәфәрлик аиләмизин биринҹи оғлу Әнуш иди. Биз үч гардаш, ики баҹы идик: Әнуш, Курош, Дарјуш, Һәмидә вә Вәһидә. Атам Магсуд Тәбризин јахынлығында јерләшән Басмынҹ рајонундан иди. Биз мәншәҹә оралыјыг. Анам Һуријјә Интизарифәрәҹ евдар гадын, атамса дәрзи иди, Тәбризин кечмиш Мәнсур (индики Шәһид Беһишти) дөрдјолунда дүканы варды. Ҝәлири чох дејилди, амма долана билирдик.\nГардашым Әлинин ингилабдан өнҹә Әли Ширази кими танынан ширазлы бир досту варды. Баҹысы Тәбриз Дөвләт Университетиндә тәһсил алырды. О, һәм баҹысына бахмаг, һәм дә өзү тәк галмамаг үчүн Тәбризә көчмүшдү. Баҹысы һиҹаблы тәләбәләрдән иди. Онлар Тәбризин Һафиз хијабанында галырдылар. Бизимлә гоншу олдугларына вә шаһ режиминә гаршы фәалијјәтләринә ҝөрә Әли онунла таныш иди.\nӘли һәр ҝүн ҝизлиҹә евә китаб ҝәтириб балышын вә ја мүтәккәнин арасында ҝизләдир, јатан вахты чыхарыб охујурду. Бу иш давам едир, онун ингилаби руһијјәси һәр ҝүн ҝүҹләнирди.\nӘли Ширази Әли илә бирликдә Тәрбијәт лисејиндә бир синифдә охујурду. Һамы иҹбари шәкилдә Дирчәлиш партијасына үзв едиләндә Әли Ширази баҹысынын университет тәһсилинә проблем јаранмасын дејә бланкы имзаламышды. Лисејдә Дирчәлиш партијасынын бланкыны имзаламајан јеҝанә шаҝирд исә Әли олмушду. О, етираз едән директора вә мүавининә демишди: "Мәҝәр сиз азадлыгдан дәм вурмурсунуз?! Мән дә азадам вә үзв олмаг истәмирәм!" Онлар атамла әлагә сахлајыб демишдиләр ки, бу һәрәкәти оғлуна проблем јарада вә ону азадлыгдан мәһрум едә биләр. Атам Әли илә чох данышмыш, о исә разылашмамышды.\nБир ҝүн директорлугдан јенә Әнушу (Әли) чағырдылар. Директорун отағына ҝирәндә бир нечә нәфәрин мүлки ҝејимдә ону ҝөзләдикләрини ҝөрүб мәсәләнин нә јердә олдуғуну билмишди. Онларын бири сорушмушду: "Нијә үзвлүк бланкыны имзаламамысан?" Онлара габагкы ҹавабы вермишди. Онлар Әнушун мүгавимәтини ҝөрүб өзләри илә апармыш, 12 саата јахын сахламыш, сонра исә, “Имзаламасан, сонун пис олаҹаг" -дејә һәдәләјиб бурахмышдылар. Ертәси ҝүн бир даһа бланкы имзаламаға чағырмышдылар, о исә јенә имзаламамышды.\nӘнуш Әли Ширази илә мүнасибәт гурандан, диҝәрләри илә бирликдә команда јарадыб режим әлејһинә фәалијјәтләрә башлајандан сонра САВАК онлардан шүбһәләниб Әли Ширазини һәбс еләмәк фикринә дүшдү.\nБу заман Әнуш иҹласда команданын үзвләринә деди: "Бу ҝүндән һамымызын ады Әлидир. Беләликлә, һәр һансымыз әлә кечиб адынын Әли олдуғуну сөјләсә, САВАК чашбаш галыб Әли Ширазинин достларыны тута билмәјәҹәк".\nИнгилабдан сонра Дарјушла мән дә адымызы дәјишдирмәк истәјирдик. Әли бөјүк оғул олдуғуна ҝөрә она дедик ки, сән ҝәрәк адыны Мәһәммәд гојасан. О исә разылашмајыб деди: "Мән артыг Әлијәм. Сән адыны Мәһәммәд гој". Беләликлә, мән Курош Мәһәммәд олдум, Дарјуш да Меһди.\nСонралар Әли мәнә бир сөз деди, ону башга биринә дә дедијини зәнн етмирәм. Мәнә деди ки, арамызда галсын, амма каш ингилаб башлајан ҝүнләрдә ҝедиб САВАК-да ишләјәјдим.\n- Сән адиҹә бланкы имзаламырдын, неҹә јәни САВАК-да ишләјәјдим?! – дејә тәәҹҹүблә сорушдум.\n– Бәли, о бланкы имзаласајдым, проблемим дә олмазды вә асанлыгла САВАК-а үзв ола биләрдим. Онларын ичинә ҝириб мәлуматларыны бајыра өтүрәрдим. Јәни о горхунҹ тәшкилата сызмыш бир ингилабчы олардым. Бу заман һәбс етмәк истәдикләри адамлара даир мәлуматлары өјрәнәр, планларына мане олардым. Мәнсә бу имканы асанлыгла әлдән вердим.\nБизим гәдим һәјәтимиз Бөјүк Һафиз хијабанында јерләширди. Һәјәтин сонунда он-он беш тојуг сахлајырдыг. Бир ҝүн Әлинин орада бир нечә апарат ҝизләтдијини билдим. Орада јавашҹа, сәссиз-сәмирсиз ишләјирди. Бир мүддәтдән сонра онлары кичик отағымыза ҝәтирди. Сорушдум ки, бунлар нәдир? "Бу, чап машыныдыр, бу да ксерокопија апараты" – дејиб һәр бириндән истифадә гајдасыны ҝөстәрди. Шаблон үзәриндә бәјанат чап едирди. Коммерсија саһәсиндә тәһсил алдығына ҝөрә чап вә сурәтчыхарма апаратларыјла таныш иди. О апаратлар әввәлҹә Әли Ширазиҝилдә олмушду. САВАК ондан шүбһәләнәндән сонра бизә ҝәтирмишдиләр.\nБир мүддәтдән сонра чап етмәји мәнә өјрәтди, сонра да кичик гардашымыз Меһдини бу ишә ҹәлб еләди: о, апаратын дәстәјини фырладырды. Чох шеји мән илк дәфә бу ишләр әснасында өјрәндим; мәсәлән, Имам Хомејнинин адыны Әлидән ешитдим. Бәзи бәјанатларын үстүнә белә јазылмышды:\n"Шәһидләрин вә сиддигләрин Рәббинин ады илә".\nАтамыз бизим ишләримизи ҝөрәндә Әлијә дејирди: "Оғул, билиб ҝәләрләр, сизи һәбс едәрләр!" Әли дә дејирди ки, иншаллаһ, һеч нә олмаз. Беләликлә, евимиз бәјанатларын јазылыб чохалдылдығы ән бөјүк јерләрдән биринә чеврилди. Мән тез-тез чап едирдим, Әли охујурду, сонра сурәти чыхарылырды.\nТәбриздә һәрби режим вә етираз аксијалары башлајандан сонра базар тәтил олунду, атамын дүканы да бағланды. Мадди вәзијјәтимиз чох да јахшы олмадығына ҝөрә тәтилләр бизә проблем јарадырды. Бир дәфә Әли деди ки, үчүмүз дә ҝедәк, гәзет сатаг. Она дедим ки, инди һәрби режим вар, бајыра чыхмаг олмаз. Деди: "Әҝәр үчүмүз бир олсаг, һеч нә едә билмәзләр. Һәм дә үстәлик, аиләмиз нә иләсә доланмалыдыр, јохса јох?! Әлимизи әлимизин үстүнә гојуб ҝөзләјә билмәрик".\nО заман сәһәр тездән бир автобус ҝәлиб һәмин ҝүнүн гәзетләрини “Кејһан” гәзетинин редаксијасынын өнүнә гојурду, орадан сатыҹылара пајланырды. Биз дә ҝедиб бир гәдәр гәзет ҝөтүрүр вә шәһәрдә сатырдыг. Бир-ики дәфә әсҝәрләр бизи сахлајанда Әли онлара, "Биз гәзет сатырыг, һеч кимлә ишимиз јохдур" - деди вә бизи бурахдылар.\nБир нечә ҝүндән сонра Әли јени бир үсула әл атды, һәр гәзетин арасына Имам Хомејнинин бир бәјанатыны вә шәклини гојмаға башлады. Беләликлә, һәрәмиз ҝүндә сатдығымыз јүз гәзетлә үч јүз бәјанат вә шәкил дә јајмыш олурдуг. Бир ҝүн мәнә деди: "Бу ҝүн гәзет бизим бәјанатларымызын бир һиссәсини чап едиб, јазыб ки, бунлар бу бәјанатларла халгы иғтишаша тәһрик едирләр". Гәзети охујанда ҝөрдүм ки, бизим евимиздә јазыб јајдығымыз бәјанатлардандыр.\nМеһди илә мән сатылмыш гәзетләрин пулуну бир дахыла атырдыг. Әли бизә дејирди: "Сиз аиләмизә көмәк един, мән дә бир еһтијаҹлы аиләјә көмәк едим". О бу ишдән өтрү атамдан иҹазә дә алды. Атам деди: "Ејби јохдур, һәләлик бу пулла доланарыг". Әли гәзетләрдән газандығы пулу башсыз галмыш јохсул бир аиләјә верирди.\nО ҝүнләрдә гәзетләрин бири Әлини тәхрибатчы адландырыб шәклини дәрҹ етмишди. Танышларын бири буну атама хәбәр вериб деди ки, оғлуна де, бир нечә ҝүн ҝөркәмини дәјишдирсин. Әли дә узун мүддәт башына папаг гојду вә ҝејим тәрзини дәјишдирди.\nПолис бөлмәси бизим мәһәлләмизин јахынлығында, Әрк күчәсиндә јерләширди. Бир ҝеҹә бир полис хидмәт јеринә ҝедәндә Әли вә достлары онун револвер тапанчасыны алыб өзүнә демишдиләр: "Сәсин чыхмасын! Башыны ашағы сал вә дүз бөлмәјә ҝет. Биз арханҹа ҝәлирик, бөлмәни әлә кечирәҹәјик". Полис бөлмәјә доғру ҝетмиш, Әли вә достлары да Әрк күчәсинә ҝириб гачмышдылар. Бунлары Әлинин өзү мәнә данышмышды.\nИслам ингилабы гәләбә чаландан вә Кешикчиләр корпусу јаранандан сонра она гошулан илк шәхсләрдән бири Әли олду.\nМәнҹилдә кечирдијимиз командо тәлимләринин сон мәрһәләсиндә мангалара бөлүнүб су, јемәк вә одлу силаһ олмадан сых мешәнин ичиндә бир һәфтә јашамалы идик. Әли Тәҹәллаји бизим манга командиримиз олду. Мешәјә бурахылмаздан өнҹә тәлимчи пасдарларын ҹидди јохламалары башланды. Һәтта бирҹә саггыз белә ҝөтүрмәјә гојмурдулар. Онлар јохланыш заманы Әлинин чантасындан ики әдәд диш пастасы тапдылар. Јохлајан ондан сорушду ки, бунлар нәдир? Әли ҹаваб верди: "Диш мәҹуну. Вәрдиш етмишәм, ҝеҹә дишләрими фырчаламасам, јата билмирәм".\nО, диш мәҹунунун пломбуну гапағы илә ачыб сыхды. Бир гәдәр диш мәҹуну бајыра чыхды. Бундан сонра онлары Әлијә вериб истеһза илә деди: "Әҝәр су тапсаныз, бу мәҹундан да истифадә едәрсиниз".\nЈохланышдан сонра ҝеҹә вахты шимал мешәләринә јолландыг. Дәрс заманы мешәдә сағ галмағын јолларыны, мүхтәлиф иланлары, ҹанлы варлыглары, вәһши һејванлары, гушлары, мешә ағаҹларыны вә мејвәләри неҹә јемәји өјрәнмишдик. Бу бир һәфтәјә дөзә билмәсәјдик, курсдан ихраҹ олунаҹагдыг.\nМешә һәјаты башланды. Илк ики ҝүндә ағаҹларын јарпагларындан вә кал мејвәләрдән истифадә етдик. Су јох иди. Үчүнҹү ҝүн Әли деди ки, ики ҝүн диш мәҹуну јејәҹәјик. Һамынын үрәји буланды. Дедик ки, биз торпаг јејәрик, амма диш мәҹуну јемәрик. О, пасталарын бирини чантасындан чыхарды, мәҹунуну пресләнмиш диби илә бирликдә бајыра чыхарыб деди: "Бура ҝәлмәздән өнҹә бу ики мәҹуну чох диггәтлә балла долдурмушам. Бу ҝүндән ағаҹ јарпағы илә бал јејәҹәјик".\nОнун бу зирәклији һамымызы һәјәҹанландырды. Һәмин ики мәҹун сон ҝүнә гәдәр мешә јемәкләримизин хурушу олду.\nЈаваш-јаваш сағ галмаға үмидвар олдуг. Бир дәфә мешәдә өлү бир гуш тапыб ҝүнортаја једик. Үчүнҹү ҝүн буланыг сују олан кичик бир булаг тапдыг вә сусузлуг проблемимиз тәхминән арадан галхды. Дөрдүнҹү ҝүн ов вә јемәк ахтаранда бир дахма илә растлашдыг. Орада гоҹа киши илә арвады јашајырды. Ики инәкләри дә варды. Бешинҹи ҝүн инәк сүдү ичдик. Онлар бизә мешә һәјатындакы тәҹрүбәләриндән данышдылар, чох фајдаландыг. Онларын көмәји илә тәмиз бир булаг тапыб дојунҹа ичдик. Алтынҹы вә једдинҹи ҝүнләрдә дә ағаҹ јарпаглары вә диш мәҹунунун ичиндәки балла гидаландыг вә беләликлә, ағыр мешә шәраитиндә сағ галмаг һәфтәсини уғурла баша вуруб гәбул олундуг.\nӘли 1980-ҹи илдә Кешикчиләр корпусу тәрәфиндән Әфганыстана езам олунду. Она верилән тапшырыг кечмиш Совет ишғалчыларына гаршы мүһарибәдә әфганыстанлы мүсәлманлара көмәк етмәк иди. Бу езамијјәтдә мән дә онунла бирликдә идим. Бизә үч мүхтәлиф саһәдә тапшырыглар верилди:\n1. Командирлик тәлими мәркәзи ачмаг;\n2. Имам Хомејнинин Әфганыстандакы нүмајәндәсини мүһафизә етмәк;\n3. Ислам Республикасынын нағд јардымларыны әфганыстанлы мүҹаһидләрә чатдырмаг.\nПлана ҝөрә, биз башга үч пасдарла бирликдә Заһидан корпусу васитәсилә Әфганыстана ҝетмәли идик. О заман Иран-Әфганыстан сәрһәдләринә Совет ордусу нәзарәт едирди. Биз Әфганыстан паспорту аландан сонра әфганыстанлы гардашларын карваны илә бирликдә әввәлҹә Пакистана јола дүшдүк. Әфганыстана ҝедән јеҝанә јол әлверишли олмадығына ҝөрә гәрара алынды ки, бир мүддәт орада галаг. Әли бу мүддәтдә бекар отурмады, Имам Хомејнинин Пакистандакы нүмајәндәси илә ҝөрүшүб билдирди ки, Әфганыстан јолунда пусгуларын гурулдуғуна вә Ислам Республикасынын нағд јардымларынын гулдур дәстәләр тәрәфиндән әлә кечириләҹәјинә даир шүбһәләр вар.\nҺәмин ҝөрүшдә Әлинин тәклифи илә гәрара алынды ки, пуллар һамымызын арасында бөлүнсүн, аз бир гисми дә имамын нүмајәндәсиндә галсын.\nӘлинин нөвбәти аддымы Пакистан мүсәлманларынын јүрүшүндә Имам Хомејнинин шәкилләринин јајылмасы олду. Бу, Пакистанда илк дәфә иди баш тутурду. О, Күвејтә шәһәриндә кечирилән јүрүшләрин бириндә Имам Хомејнинин јүздән чох шәклини пајлады вә јүрүш иштиракчылары тәрәфиндән мүсбәт гаршыланды. Онлар бу шәкилләрин бирини полис бөлмәсинин өнүнә вурмушдулар. Бу иш Пакистанын тәһлүкәсизлик гүввәләри тәрәфиндән тәгиб олунмағымыза сәбәб олду. Әли гәрара ҝәлди ки, тез Пакистандан чыхаг. Одур ки, бир ҝеҹә ҝизли шәкилдә Күвејтә шәһәриндән Әфганыстана јола дүшдүк.\nӘли Әфганыстанда јерли мүҹаһидләрә тәлим кечмәклә бәрабәр, чох вахт дөјүш мөвгеләринә ҝедирди, мүдафиә мөвгејинин вәзијјәти, ҹанлы вә техники гүввәнин дүзүлүшү вә атәш мәсафәләри барәдә она мәлумат верирдиләр. О, мүҹаһидләрин командирләринә бүтүн саһәләрдә лазыми төвсијәләри верирди; бир нечә һүҹумда иштирак да етди вә шәхси һејәтә башчылығы үзәринә ҝөтүрдү. О, Әфганыстанын бир нечә јериндә јүрүшләр тәшкил етди, "Америкаја өлүм" вә "Исраилә өлүм" шүарлары сәсләндирди. Әфганыстанда командирлик тәлими мәркәзи тәсис етди, тәхминән үч јүз нәфәрин етигади, әхлаги, сијаси вә һәрби саһәләрдә тәлим-тәрбијәси илә мәшғул олду. Әфганыстанда галдығы дөрд ај әрзиндә јерли мүҹаһидләр ону һәдсиз дәрәҹәдә севмәјә башладылар.\nИраг-Иран мүһарибәси башлајандан сонра Әли Әфганыстаны тәрк едиб Ирана гајытды. О, һәтта ҝөрүш вә истираһәт үчүн евинә дә ҝетмәди, бирбаш ҹәнуб ҹәбһәләринә јолланды.\n“Пәјаме-Ингилаб” журналына мүсаһибә, декабр 1980\nСүсәнҝирд Тәҹәллајинин сөзләриндә\nМүһарибәнин әввәлләриндә, 1980-ҹи илин мәһәррәм ајында чохлу исрарла ҹәнуб әмәлијјат гәрарҝаһындан Деһлавијјәјә һүҹум иҹазәси алдым. Гардаш Риндинин башчылыг етдији 36 нәфәрлик бир вә ордунун капитаны Әһмәдинин башчылыг етдији хүсуси тәјинатлы гүввәләриндән дә башга бир тагымла бу истигамәтә рәһбәрлик мәнә тапшырылды. Һәр ики тагым мәним нәзарәтим алтында ишләјәҹәкди. Дүшмән дә Сүсәнҝирди мүхтәлиф истигамәтләрдән мүһасирәјә алмаг фикринә дүшмүшдү.\nБиз корпус гүввәләри, Бәсиҹ гүввәләри вә мүхтәлиф мүдафиә дәстәләри илә бирликдә Деһлавијјә бөлҝәсинә јерләшмишдик. Ирагын муздур бәәсчи гошунлары 14 нојабр 1980-ҹи илдә сәһәр саат 9-да пасдар гардашлара һүҹума кечдиләр. Бу дөјүшләрдә онларла танк, автомобил вә зиреһли машын иштирак едирди. Дүшмән 4100-дән артыг пијада илә ирәлиләјәркән пасдар гардашларын пусгусуна дүшдү. Ики саат вурушандан сонра пасдарлар онларла јаралы вә шәһиди орада гојуб ҝери чәкилмәјә, Деһлавијјә сәнҝәриндәки гардашларла бирликдә мүгавимәт ҝөстәрмәјә мәҹбур олдулар.\nБиз Сүсәнҝирдә ҝәләндә бура мүдафиә мөвгејиндә иди вә сајы чох аз олан орду гүввәләри Әһвазын јахынлығына јерләшмишди. Орада јалныз корпус вә Бәсиҹ гүввәләри партизан әмәлијјатлары һәјата кечирирдиләр. Имканлары зәиф иди, алдыглары нәтиҹә дә она ујғун олурду.\nБиз езам олунанда шәһәрдә вәзијјәт нормал иди. Ираглы гүввәләрин тактикасы беләдир ки, ҝирмәк истәдикләри бөлҝәни бир нечә ҝүн өнҹәдән топ вә ракетлә вурурлар вә мүлки әһали шәһәри бошалдыр. Сүсәнҝирд шәһәри Деһлавијјәдән сонра бомбаланмаға башламышды. Бизим орадакы гардашларымыз силаһ-сурсат бахымындан сыхынтыда олсалар да, ахыра гәдәр мүгавимәт ҝөстәрдиләр вә дүшмәнин Сабилә тәрәфдән јахынлашмасына имкан вермәсинләр. Лакин Әһваз маҝистралы дүшмән тәрәфиндән бағланды вә Сүсәнҝирд мүһасирәјә дүшдү.\nНојабрын 15-дә Ираг артиллеријасы ҝеҹәдән сәһәрә гәдәр шәһәри вурду. Сәһәр чағы ҹанлы гүввәни низама салмаг истәдик. Танклар шәһәрә чох јахынлашмышды. Тәхминән саат 11:30 дәгигәдә бир тагымын командири капитан Әһмәди мәнимлә әлагә сахлајыб тәкидлә ҝери чәкилмәли олдуғумузу билдирди. О гардаша ҹаваб олараг дедим ки, һеч кимин ҝери чәкилмәјә һаггы јохдур, сон нәфәсимизә гәдәр дајанаҹағыг. Гардашлар һәтта јаралы олмаларына, ганахмаларына бахмајараг, сәнҝәри тәрк етмәк истәмирдиләр.\nҺәмин ҝүн Һәрби Һава Гүввәләриндән вә Гуру Гошунларын авиасијасындан нә гәдәр көмәк истәдиксә, һараја ҝәлән олмады. Нәһајәт, дүшмән онларла танкыны, зиреһли машыныны вә бир нечә ҹәсәдини гојуб ҝүнортадан сонра саат 17:30 дәгигәдә ҝери чәкилди. Бу заман мәнә хәбәр вердиләр ки, Сүсәнҝирд-Әһваз маҝистралы сәһәр саат 8-дән бағланыб, дүшмән гүввәләринин бир гисми Аллаһу-әкбәр дағлары вә Һүвејзә ҝөлү тәрәфдән шәһәрә сары ирәлиләјир. Шәһәрдәки ҹанлы гүввәјә көмәк етмәк үчүн ҝеҹә вахты Сүсәнҝирдә јола дүшдүк, сәһәр саат 6-да ораја јерләшдик. Шәһәрин хәстәханасында өлү вә јаралы әлиндән јер јох иди. Деһлавијјә дөјүшүндә гардашлар гәһрәманлыг етмиш, дүшмән муздурларындан чохлу силаһ-сурсат алмышдылар.\nБизим гардашларымыз дүшмәнин топ, танк вә ракет һүҹумлары, ТОВ вә минаатанларын атәши алтында ҹан верәндә, биз о шәһидләрин бәдәнләринин парчаларыны топлајанда ордудакы гардашлар орада дејилдиләр вә биз халгын архамызда олдуғуну һисс едәрәк гәрибҹәсинә вурушур, гәрибҹәсинә өлүрдүк. Бу сөз халга дејилмәлидир вә бунун нүмунәси чохлу ҹәбһәләрдә ҝөрүнүб. Мәнҹә, бу мәсәләнин ән бөјүк сәбәби силаһлы гүввәләр арасында координасијанын олмамасыдыр. Јәни мәсул шәхсләр ишләри бир-бири илә разылашдырмаг јеринә, уғурларын өз адларына чыхмасына чалышырлар.\nБундан сонра јенә корпуса гајытдым. Деһлавијјә дөјүшүндән сонра ҝеҹә вахты хәбәр вердиләр ки, Сүсәнҝирд-Әһваз јолу бағланыб вә бөлҝәдә галсаг, биз дә гәтлиам едиләҹәјик. Бу сәбәбдән шәхси һејәти ҝеҹә икән Сүсәнҝирдә ҝәтирдик, сәһәр чағы низама салдыг вә шәһәрдә тәхминән мин сәккиз јүз силаһлы олду. Тәәссүф ки, дөјүш башлајандан сонра ҹанлы гүввәнин бөјүк һиссәси шәһәри тәрк етди вә тәхминән јүз әлли нәфәр галды. Шәһәрдәки корпус гүввәләрини низама салыб бир нечә истигамәтә јерләшдирдик. Нәһајәт, ҝүнорта нә шәһәрдә, нә корпусда, нә дә жандармеријанын сәрһәд таборларында кимсә галды. Ахырда силаһ-сурсаты партлатмаг гәрарына ҝәлдим вә буну етдим.\nҜүнортадан сонра саат 4-дә шәһәрин мүхтәлиф јерләриндә олан гардашлары топладым вә ахшам бир нечә јердән шәһәрә ҝириб тәмизләмә әмәлијјатына, силаһ-сурсат јығмаға башладыг. Ҝеҹә вахты шәхси һејәти шәһәрин бир нечә јеринә јерләшдириб мәсҹиди гәрарҝаһ етдик. Әлбәттә, шәһидләримиз шәһәрин әтрафында вә чајын о тајында галды. Биз онлары дәфн етмәјә дә вахт тапмадыг вә бу, бизим үчүн һәгигәтән, ағрылы иди.\nАхшам гардашларла данышыб дедим: "Гардашлар! Ҝәлин, ҹәннәти сатын алаг". Һамымыз тәкбирлә бир-биримизлә вә өз Аллаһымызла әһд бағладыг ки, бәдәнимиздәки сон дамла ганымыза гәдәр Бәәс режиминин топ, танк, автомат, һеликоптер, МиГ вә гвардија гүввәләри гаршысында мүгавимәт ҝөстәрәҹәјик.\nЈенә шәһәрә ҝирдик, сәһәр чағы ушаглары дәстәләрә бөлүб стратежи јерләрә јерләшдирдик. Нојабрын 16-да ҝеҹәдән сәһәрә гәдәр шәһәри танк, топ вә минаатанлардан атәшә тутдулар, сүбһ еркәндән Һүвејзә маҝистралы тәрәфдән һүҹум башланды. РПҜ, Ж3 вә Калашников автоматы илә силаһланмыш гардашларын бир нечәси евләрин үстүндә вә күчәләрдә мөвге сечиб, шәһәрә ҝирмиш беш дүшмән танкы илә вурушурдулар.\nСәһәр саат 10-дан Ираг тәрәфи јенә шәһәри вурмаға башлады. Бу, онларын шәһәрә ҝиришинә һазырлыг үчүн иди. Лакин гардашлар мисилсиз ҹәсарәт вә гәһрәманлыгла бөјүк ишләр ҝөрдүләр. Инаныласы дејил, јалныз орада олуб әјани сурәтдә ҝөрмәк лазым иди. Ушаглар силаһсыз һалда танкларын өнүндә дуруш ҝәтирирдиләр. Һәрәдә ҹәми јүз патрон варды, онунла үч-дөрд ҝүн мүгавимәт ҝөстәрмәли иди. Биз һәтта чиркли чала суларындан ичмәјә мәҹбур олсаг да, ушагларда чох бөјүк руһ јүксәклији варды.\nБир нечә саат вурушандан вә пасдар гардашлардан бир шәһид верәндән сонра беш дүшмән танкындан үчүнү вура билдик. Бу заман дүшмәнин көмәкчи гүввәләри ҝәлиб танклары шәһәрдән чыхардылар. Бундан сонра јенә дөрд тәрәфдән артиллерија атәшинә башладылар. Евләр бир-бир учур, бәзи гардашлар јараланырды.\nТәхминән саат 12-дә Кәрхәкур каналы вә Һүвејзә маҝистралы тәрәфдән һүҹум башланды. Гардашлар јенә вурушмаға башладылар. Бу дөјүшләрдә дә сырадан чыхарылмыш дөрд танкларыны вә чохлу јаралыны гојараг ҝери чәкилдиләр.\nБу дөјүшүн јаралылары олдугҹа чох иди. Һәмин ҝүн ијирми једди јаралымыз олду вә чох тәәссүф ки, һәкимләр јаралылардан габаг чамаданларыны һазырлајыб чајы кечдиләр.\nГазандығымыз гәләбәләрлә гардашларын руһијјәси ҝет-ҝедә ҝүҹләнир, һүҹумларыны артырырдылар. Дүшмән Деһлавијјә-Сүсәнҝирд маҝистралы тәрәфдән шәһәрә даһа чох јахынлашдығына ҝөрә гардашларын бир нечәси көрпүјә мина вә ТНТ бомбалары јерләшдирдиләр. Дөјүш чох ҝүҹлү олдуғуна ҝөрә, гардашлар гәрара ҝәлдиләр ки, көрпүнүн о тәрәфиндә галмыш бир нечә јаралыны һәм гәрарҝаһ, һәм дә һоспитал сајылан мәсҹидә ҝәтирсинләр. Биринҹи машын кечәндән сонра үч јаралынын олдуғу икинҹи машыны көрпүнүн үстүндә вурдулар, гардашларын үчү дә шәһадәтә говушду.\nҺагла батилин мүһарибәсиндә, топ-танкларына бахмајараг, ағыр зәрбә алмыш муздур бәәсчиләр дәли кими бүтүн евләри, хүсусән дә бизим јерләшдијимиз һүндүр тикилиләри топ, танк вә Град ракетләри илә атәшә тутурдулар. Әлбәттә, дөјүшүн нәтиҹәси бизим хејримизә иди. Чүнки бир гәдәр шәһид вә јаралы вермәклә онларын ҝүҹлү һүҹумларыны дәф етмиш, чохлу танкларыны вә зиреһли машынларыны сырадан чыхармышдыг.\nӨнәмли олан гардашларын бир-бири илә әмәкдашлығыјды. Онлар тәкбирлә танкын өнүнә чыхыр, мүвәффәгијјәтлә гајыдыр, бизә дејирдиләр ки, дуа един, шәһәр ишғал олунмасын, Аллаһын, үммәтин вә имамын гаршысында хәҹаләтли олмајаг. Бу ҝүн бүтүн гардашлар меһрибанҹасына, вәһдәт һалында чијин-чијинә вурушдулар. Жандармеријада бир һәким дә варды, сон ики ҝүндә чох көмәји дәјмишди. Лакин аҹынаҹаглы олан дәрманын, һәтта бинтин вә меркурохромун олмамасы иди. Јаралары дөшәкағы илә бағлајырдылар. Јаралы гардашларын бир нечәси мәһз тибби имканлар олмадығына ҝөрә шәһадәтә говушду.\nШәһәрдә гәрибә аб-һава варды, һәгигәтән дә, Кәрбәла мејданы иди. Һәр бир күчәдә, һәр бир евдә Ислам әсҝәрләринин, гәһрәманлыг јаратмыш ҹәсур асланларын пак ганы ҝөрүнүр, шәһәр од ичиндә јанырды. Мәсҹиддән вә евләрдән јаралыларын аһ-наләси уҹалырды. Һәгигәтән дә, онларын фәрјадларына вә мәзлум халгын дуасына ҝөрә Аллаһ-Таала бизә көмәк едирди.\nЈенә сағ галмыш гүввәләри низама салыб ҹәлд мүхтәлиф евләрдә мөвге сечдик вә шәһәрин әтрафында кешик чәкмәјә башладыг. Американын муздуру олан бәәсчи дәлиләр сәһәрә гәдәр шәһәри вурдулар.\nБуҝүнкү дөјүшләрин нәтиҹәси чох јахшы олду. Гардашлар ҝөрдүләр ки, иманла вә “Аллаһу-әкбәр”лә, һәгигәтән дә, муздурларын бурнуну овмаг мүмкүндүр.\nНөвбәти ҝүн, нојабрын 17-дә сәһәр тездән јенә һүҹум башланды. Көмәкчи гүввәләр ҝәлмәдијинә ҝөрә гардашлар нараһат идиләр. Әлбәттә, онлар шәһид олаҹагларындан дејил, рәһбәрләри Һүсејн (ә) кими гәриб галдыгларына, гәрибҹәсинә вурушдугларына ҝөрә нараһат идиләр. Онлар Һүсејн (ә) кими үрәкләриндә данышырдылар: "Кимсә вармы бизә көмәк етсин?!" Бизи нараһат едән сәбәб достларымызы итирмәјимиз иди. Ән јахын достларымыз, ән јахшы гардашларымыз ганларына гәлтан олурдулар. Һәр һалда, бәдәнини топламағын имкансыз олдуғу бир ҹәсәди тәсвир етмәк, ја да ҹидд-ҹәһдлә шәһәрдә галмаг истәјән јаралы гардашын ирадәсини бәјан етмәк мүмкүн дејил.\nДөјүшүн икинҹи ҝүнүндә сәһәр чағы јенидән ики сәмтдән һүҹум башланды. Бәәс гүввәләри бу дөјүшләрдә Һүвејзә маҝистралы, Деһлавијјә вә Еһсанијјә тәрәфдән һүҹума кечдиләр. Гардашлар чох рәшадәтлә, диш вә дырнаглары илә мүгавимәт ҝөстәрдиләр. Бу ҝүн ҝүнортаја јахын шәһәрдә он ики ираглы муздуру әлә кечирә, шәһәрә ҝирмиш беш танкын командирини өлдүрә вә муздурларын чохуну ганына гәлтан едә билдик. Әсирләри диндирәндә өјрәндик ки, он сәккиз хүсуси тәјинатлы дөјүшчү ики тәрәфдән шәһәрә дахил олуб. Јаралы вә өлүләрин сајы да һәр ҝүн артырды. Тәәссүф ки, бизимкиләрдән бир нечәси дә дүшмәнә әсир дүшдү. Онлар мүнасиб фүрсәтдә гачмаг үчүн бир евдә ҝизләнмишдиләр.\nБу ҝүн дүшмәнин шәһәрә атдығы Град мәрмиләринин гәлпәләри мәнә вә әмәлијјат командиринә дә дәјди. Јарамы ағ парча илә бағлајыб гардашларын көмәјинә ҝетдим. Бу ҝүн баш вермиш башга бир мүһүм мәсәлә дә жандармерија гүввәләриндән әрәб палтары ҝејинмиш доггуз нәфәрин әлә кечмәси олду. Ираглылар галиб ҝәләҹәји тәгдирдә онлар сағ галаҹагдылар. Бу һадисә пасдарларын, бәсиҹиләрин вә јанымызда олан бир нечә мүлки инсанын руһијјәсинә бөјүк тәсир етди. Бир нечә жандарм да јалныз мәсҹидин өнүндә дајаныб көмәк едирди, орадакы бир-ики еви өзләри үчүн отелә чевирмишдиләр.\nБиз бу мүддәтдә ратсија илә Әһвазла әлагә сахладыг, лакин тәәссүф ки, көмәк ҝәлмәди вә ираглылар мүһасирәни даралтдылар. Сурсатымыз ҝет-ҝедә битирди. Бу заман дүшмәнә ҝүҹлү зәрбә ендириб силаһ-сурсатларыны, топларыны гәнимәт ҝөтүрдүк. Бу ҝүн шәһәрдә саламат јер галмамышды, гардашларын чоху ја јараланмыш, ја да шәһид олмушду. Буна бахмајараг, һәр ан даһа да гәрарлы шәкилдә вурушурдулар. Бу ҝүн Аллаһдан хәбәрсиз олан муздурлар топла мәсҹиди вурдулар, орадакы јаралылар јенидән јараландылар.\nНојабрын 17-дә сәһәр чағы мәнә хәбәр вердиләр ки, көмәкчи гүввәләр шәһәрин јахынлығындадырлар. Бизсә һәлә инанмырдыг. Нәһајәт, ҝүнортаја јахын гардашлардан бир нечәси илә бирликдә маҝистрала тәрәф ҝедиб Кешикчиләр корпусунун ҝәлдијини ҝөрдүк.\nЈүнҝүл силаһлы јүз әлли пијаданын чохлу топ, танк, минаатан вә Град ракетләрини мәһв етдијини, гәнимәт ҝөтүрдүјүнү ҝөрдүјүнә ҝөрә, орду вә корпус гүввәләри ҝәләндән сонра дүшмәнин ҹанына ләрзә дүшдү вә дәрһал ҝери чәкилди. Әҝәр биздә ағыр силаһлар олсајды, онлары торпагларымыздан даһа тез чыхара биләрдик.\nОрду вә корпусун артиллерија вә авиасијасы тәрәфиндән мәһв едилмиш дүшмән танклары Кәрхәкур вә Мәрада бүтүн сәманы түстүјә бүрүмүшдү. Көмәкчи гүввәләр пасдар гардашларла вә өз командирләри илә бирликдә шәһәрә ҝирдиләр, тәмизләмә әмәлијјатына башладыг, пәракәндә дүшмән дөјүшчүләрини өлдүрдүк, бир гисмини дә әсир тутдуг.\nМүһарибә бојунҹа јашадығым ән јахшы хатирә вә ән бөјүк севинҹ Сүсәнҝирдин мүһасирәсинин Ислам гүввәләри тәрәфиндән јарылмасы олду. Бу гәләбәнин пик нөгтәси о иди ки, Тасуа ҝүнү сәһәр саат 11-дә сағ галмыш тәхминән он алты дөјүшчү илә бирликдә Сүсәнҝирд дарвазасына доғру јола дүшдүк. Орада гардашлара дедим: "Бирликдә Әһваза доғру ҝедәк, бәлкә јолу биз ачдыг".\nМәһәррәмин икинҹи, ја да үчүнҹү ҝүнүндә гардашлар исрарла дејирдиләр ки, елә ет, бу ил Тасуа вә Ашура ҝүнләрини Кәрбәлада олаг. Үмидимиз буна иди, сөз вермишдик ки, дајанмајаҹағыг, мәһәррәмин сәккизинҹи ҝүнүндә һүҹума кечиб ирәлиләјәҹәјик. Лакин Аллаһ Тасуа вә Ашураны Сүсәнҝирддә бизә һәдијјә етди вә Сүсәнҝирдин өзү Кәрбәла олду.\nЈолда ҝетдијим јердә дүшмәнләрин јанмыш танкларыны ҝөрүрдүм. Инанылмаз иди. Чүнки биз дөрд ҝүн иди онларын мүһасирәјә алдығы шәһәрин ичиндәјдик. Һәмин анда Әһваз тәрәфдән ҝәлән, бәзән јолдан ашағы енән, бәзән саға-сола дөнән вә үмумиликдә, Сүсәнҝирдә доғру ирәлиләјән бир груп адам ҝөрдүм. Бүтүн гардашлара дедим ки, мөвге сечиб атәшә һазыр олун, дүшмән олсалар, һамысыны ҹәһәннәмә васил едәк. Бир нечә дәфә дурбинлә бахыб ҝөрдүм ки, бизимкиләрдир, бир нечә дүшмәни әсир тутуб бизә тәрәф ҝәлирләр. Јахынлашанда билдим ки, Тәбриз корпусунун ушагларыдыр, гардаш Насир Бајрагинин башчылығы илә мүһасирәни јарыб гүдрәтлә ирәлиләјирләр.\nВәсфәҝәлмәздир; ҹанлы гүввәнин бир-биринә чатаркән неҹә севиндији инанылмаздыр. Чүнки бизә көмәк ҝәләҹәјини ҝөзләмирдик, һамымыз елә билирдик ки, шәһид олаҹағыг. Һәддән артыг севинирдик. Насирлә бир-биримизә доғру гачдыг. Мән она чатанда силаһымы ҝөјә атыб Насири гуҹагладым. Һәр икимиз гуҹаглашыб ағлајырдыг. Јерә јыхылыб јолда дијирләнмәјә башладыг, амма бир-биримиздән ајрыла билмирдик. Диҝәр тәбризли ушаглар да мәним үстүмә дүшдүләр. О анын севинҹини тәсвир етмәк мүмкүн дејил. Һамы дуа вә шүкүр едир, бир-бирини гуҹаглајыб ағлајырды. Әлбәттә, севиндикләриндән ағлајырдылар, аҹизликләриндән јох. Бир-биримизи гуҹагладығымыз вә Сүсәнҝирдин мүһасирәсинин јарылдығы о ан мәним үчүн мүһарибәнин ән ширин аныдыр. Мән бу ҝүн јенә ајағымдан јараландым. Әҝәр һәмин анда бејнимдән дә вурулсајдым, нараһат олмаздым. Чүнки архајын шәкилдә шәһид олардым; Сүсәнҝирд артыг азад иди.\nАмерикалы әрбабларынын әлиндә аләт олмуш сәддамчы-језидчи муздурлар бу үммәтин, имамымызын сөзүнә вә Меһрибан Аллаһын мәзлумлара вәдинә ујғун олараг, мәғлуб олмајаҹағыны вә Бәәс режимини девирәнәдәк вурушаҹағыны билмирләр.\nМәрузәмин сонунда өлкә рәһбәрлијиндән хаһиш едирәм ки, чатышмазлыгларын сәбәбләрини арашдырсынлар. Ән өнәмлиси будур ки, Сүсәнҝирдә һүҹумдан габагкы ҝүнләрдә көмәк ҝәлмәмәсинин вә орду артиллеријасынын атәш ачмамасынын сәбәби нә олмушдур? Бу, сөзүҝедән чатышмазлыглар үзүндән һәјатыны итирмиш шәһидләрин суалыдыр. Дөјүшчү гардашлар мәнә дедиләр ки, бунлары мүтләг халгымыза чатдырым вә вәзијјәтимизин неҹә олдуғуну сөјләјим. Халг сәнҝәрдә кимләрин кәсилмиш әл-ајагларыны топладығымызы билмәлидир ки, онлары лазымынҹа гијмәтләндирсин. Корпуса, пасдар вә бәсиҹи гардашлара лазымынҹа дәјәр верилмир вә бу, биздә тәәссүф доғурур. Биз дөјүшчүләрдә суал јараныб ки, нә үчүн корпус танкларын өнүндә өлүмә ҝетмәлидир? Һалбуки танк корпусдан габагда ҝетмәли, авангард олмалыдыр. Гардашлар дејирдиләр ки, бу гәдәр иҹтимаи дајағымыз ола-ола биз нә үчүн гәрибҹәсинә өлдүрүлмәлијик?! Һәр һалда, биз халгы әмин едирик: Нә гәдәр ки биз варыг, бәдәнләримиздә ган вар, дүшмәнин ән кичик зәрбәсинин дә гаршылыгсыз галмасына имкан вермәјәҹәк, Ислам јолунда сон нәфәсимизәдәк вурушаҹағыг!


Q=13	C=11	SS=5	LS=2	PS=0	DC=0	LC=0	SD=0	BS=1	G0=26	G1=23	G2=15	DLID=az_RU	BODY=Түркмәнистан. Јеһованын Шаһидләри Ташауз полисинин вә һакимин һәдәфи алтында\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу инҝилис испан италјан каонде кинјаруанда кирунди кореја коса малагаси маҹар полјак португал румын рус сепеди серб серб (латын) словак словен суаһили тагалог түрк фин франсыз хорват чех чичева јапон јунан ҝүрҹү\n27 АВГУСТ 2014-ҸҮ ИЛ\nТүркмәнистанда дөрдјашлы ушаг анасына һагсыз олараг һәбс ҹәзасы кәсилиб\nАвгустун 18-и Түркмәнистанын Ташауз шәһәриндә мүвәггәти мәһкәмә отағында гурулан мәһкәмә заманы һаким Гајғысыз Оразмурадов «полис әмәкдашына һүҹум етмәк» вә «хулиганлыг» кими сахта иттиһамлар ирәли сүрүлән 33 јашлы Биби Рәһмановаја һагсыз олараг һәбс ҹәзасы кәсди *. Олдугҹа сәрт гәрар чыхаран һаким дөрдјашлы ушаг анасыны ҹинајәткарлар үчүн үмуми режимли ҹәзачәкмә колонијасында дөрдиллик һәбсә мәһкум етди.\nДәмирјол стансијасында һәбс\nБибинин әзаблары 2014-ҹү илин ијул 5-и башлајыб: һәмин ахшам о, һәјат јолдашы Туваков Вепа вә оғлу илә бирҝә Ашгабаддан достларынын ҝөндәрдији шәхси әшјалары вә дини әдәбијјатлары ҝөтүрмәк үчүн Ташауздакы дәмирјол стансијасында ҝетмишди. Онлар багажы ҝөтүрән кими мүлки ҝејимдә олан алты полис әмәкдашы онлары сахлајыб чанталарынын ичиндәкиләри ҝөстәрмәји тәләб етди. Чантанын ичиндә ноутбуку вә Јеһованын Шаһидләринин дини әдәбијјатларыны ҝөрән полисләр онларын үстүнә гышгырараг налајиг сөзләрлә тәһгир етмәјә башладылар вә һәдә-горху ҝәлдиләр ки, оғуллары јетим галаҹаг.\nБиби баш верәнләри мобил телефонуна јазмаға башлады, полисләр телефону әлиндән алмаг истәјәндә Биби ону кофтасынын алтына ҝизләтди. Полисләр онун сачындан јапышды, тәпикләјиб дөјдү вә голларыны тутду. Бу заман полисләрдән бири телефону әлиндән алмаг үчүн Бибинин кофтасыны галдырды вә әдәбсизҹәсинә она тохунмаға башлады. Биби садәҹә һүҹуму дәф едирди, о нә һәбс едилән заман мүгавимәт ҝөстәрди, нә дә ки полисә һүҹум етди.\nБиби, Вепа вә онларын оғлу\nПолисләр онлары мәнтәгәјә апарыб Вепадан габагҹадан тәртиб олунмуш изаһата гол чәкмәји тәләб етдиләр. О имтина етди. Арвады вә оғлу диҝәр отагда олдуғу мүддәтдә полисләр дәфәләрлә Вепаны дөјдүләр, бунунла белә, о, изаһата гол чәкмәди. Биби дә габагҹадан тәртиб едилмиш изаһаты имзаламагдан имтина етдији үчүн ону да дөјдүләр. Бибини оғлу илә бирҝә бүтүн ҝеҹәни полис мәнтәгәсиндә сахладылар. Сәһәриси ҝүн онлары азад етдиләр *. Биби түркмән мәмурларына шикајәт етдикдән бир нечә ҝүн сонра, ијулун 11-и Вепаны да бурахдылар. Буна бахмајараг, Ташауз Шәһәр Полиси Бибијә вә әринә гаршы ҹинајәт иши ачды.\nҺәбс вә мәһкәмә\nАвгустун 6-сы Бибијә гаршы иттиһам ирәли сүрүлдү, 8-и ону һәбсә салдылар, 18-и исә мәһкәмә гаршысына чыхартдылар. Динләмә заманы һаким Оразмурадовун гәрәзли мүнасибәти ајдын ҝөрүнүрдү. Бибинин вәкили ону мүдафиә етмәјә чалышанда һаким дәфәләрлә онун сөзүнү кәсирди. Полис әмәкдашлары зиддијјәтли ифадәләр верәндә һаким Бибинин вәкилинә онлары сорғу-суал етмәјә иҹазә вермәди. Үстәлик, Вепа шаһид гисминдә ифадә верәркән полисләрин Биби илә пис рәфтарындан сөз ачанда һаким ону дајандырды, еләҹә дә һадисәләрин јазысыны нәзәрдән кечирмәкдән имтина етди. Һаким Биби барәсиндә иттиһам һөкмү чыхарараг ону дөрдиллик һәбсә мәһкум етди.\nБиби августун 28-нә кими апелјасија шикајәти вермәлидир, о вахта гәдәр исә ону DZD-7 тәҹридханасында сахлајаҹаглар. Апелјасија шикајәти рәдд едиләрсә, чох еһтимал ки, ону сәһрада јерләшән (Сејиди шәһәри) үмуми режимли ҹәзачәкмә колонијасына ҝөндәрәҹәкләр. О заман о нәинки азадлыгдан, һәм дә ушағынын бир шәхсијјәт кими формалашдығы илләрдә ону ҝөрмәк имканындан мәһрум олаҹаг.\nВепаја гаршы рәсми олараг һеч бир иттиһам ирәли сүрүлмәсә дә, бөјүк еһтимал ки, ону да сахта иттиһамларла мәһкәмә гаршысына чыхарыб һәбсә мәһкум едәҹәкләр. Бу баш верәрсә, онларын оғлу атасындан да мәһрум олаҹаг. Бу, бөјүк әдаләтсизликдир.\nӘдаләтин бәрпа олунаҹағына үмид\nТүркмәнистанда Јеһованын Шаһидләри хејли мүддәтдир ки, пис рәфтара мәруз галыр вә онларын әсас инсан һүгуглары тапдаланыр. Бүтүн дүнјадакы Јеһованын Шаһидләри, инсан ләјагәтинә вә сәрбәст ибадәт етмәк һүгугуна һөрмәт едән бир чох диҝәр инсанларла бирҝә үмид едирләр ки, Түркмәнистан һөкумәти бу вәзијјәти дүзәлдәҹәк.\n^ абз. 2 Асајиш кешикчиләринә мүгавимәт ҝөстәрмәји нәзәрдә тутан хулиганлыға ҝөрә беш иләдәк азадлыгдан мәһруметмә ҹәзасы тәтбиг олунур.\n^ абз. 6 Ијулун 6-сы, сәһәр полисләр онларын оғлуну, һәмин ҝүн, амма бир гәдәр сонра Бибинин өзүнү бурахдылар.